குழந்தைகளின் வானம் திறக்கும் நிலாப் பள்ளி!

ஏனெனில் இங்குக் குடிசைத்தொழிலாகத் தீப்பெட்டி தயாரிப்பு நடைபெறுவதால், சிறுவர்களைப் பள்ளிக்கு அனுப்பாமல் வீட்டிலேயே பட்டாசு வேலையில் ஈடுபடுத்துவது சாதாரணமாக நடைபெறுகிற ஒன்று. இதுபோன்ற இருண்ட குழந்தைகளின் வானத்தை வானவில்லாக்க தொடங்கப்பட்டதுதான் ‘நிலாப் பள்ளி’. இது குறித்து தேசிய குழந்தைத் தொழிலாளர் திட்ட இயக்குநர் நாராயணசாமி உற்சாகமாகப் பேசுகிறார். ‘‘2002ம் ஆண்டில் நிலாப்பள்ளி முதன்முதலில் தொடங்கப்பட்டது. இந்தப் பள்ளியின் நோக்கமே குழந்தைத் தொழிலாளர்களை வேலைக்கு அமர்த்துவதை முற்றிலும் ஒழிப்பதும், அதற்கான விழிப்புணர்வை ஏற்படுத்துவதுமே! ஒவ்வொரு பௌர்ணமி இரவிலும் ஒரு கிராமத்தில் நிலாப் பள்ளி நடைபெறும். பெற்றோர்களை இந்நிகழ்வில் கலந்துகொள்ள வைத்து, உற்சாகப்படுத்தி அவர்களின் குழந்தைகளைப் பள்ளிக்கு அழைத்து வருவதுதான் லட்சியம். பொதுமக்கள், தொழிற்சாலை உரிமையாளர்கள், சுயஉதவிக்குழுப் பெண்கள் உட்பட அனைவரும் கூடும் இந்நிகழ்ச்சியில், எல்லோரையும் கவரும் விதத்தில் கல்வியின் அவசியம் குறித்த நிகழ்ச்சிகள் அமையும். ஒவ்வொரு பௌர்ணமி இரவும் மாலை 6 மணி முதல் இரவு 10 மணி வரை குழந்தைகள் தங்களின் திறமைகளைப் பெற்றோர், ஊர் மக்கள் மத்தியில் நிகழ்த்திக் காட்டுவார்கள்’’ என்றவரைத் தொடர்ந்தார் நிலாப்பள்ளி ஆசிரியரான உமையாள். ‘‘விருதுநகர் சுற்றுவட்டாரத்திலுள்ள பல்வேறு கிராமங்களிலும் நிலாப் பள்ளிகளுக்கான நிகழ்ச்சிகளை நடத்தத் திட்டமிட்டு இருக்கோம். இங்கு குழந்தைகள் தங்களின் தனித்திறமைகளை வெளிப்படுத்துவார்கள்


சாதனை: மலேசியாவில் இருந்து ரஷ்யாவுக்கு மோட்டார் சைக்கிளில் பயணம்

கோலாலம்பூர்,

மலேசியாவில் இருந்து ரஷ்யாவுக்கு மோட்டார் சைக்கிளில் பயணம் சென்றுள்ள சிவிஓ குமார், முருகன் ஆகிய இருவரும் சாதனையாளர்கள் புத்தகத்தில் முத்திரை பதித்துள்ளனர்.உலகக் கிண்ண கால்பந்துப் போட்டி வரும் ஜூன் 14ஆம் தேதி தொடங்கி ஜூலை 15ஆம் தேதி வரை ரஷ்யா மாஸ்கோவில் நடைபெறவுள்ளது.

இப்போட்டியை வரவேற்கும் விதமாக மலேசிய காண்டிவா மோட்டார் சைக்கிள் கிளப்பின் தலைவர் சிவிஓ குமார், உதவித் தலைவர் முருகன் ஆகியோர் புதிய முயற்சியில் இறங்கியுள்ளனர். உலகக் கிண்ண கால்பந்துப் போட்டியை நேரடியாக காண வேண்டும் என்பது அனைவரின் கனவாக இருக்கும்.அக்கனவை சற்று வித்தியா சமான முறையில் நிறைவேற்ற வேண்டும் என்பது தான் எங்களின் நோக்கம்.

Read More: Malaysia Nanban Tamil Daily on 20.4.2018


திமுக கூட்டணியில் நான் இருக்கிறேன்: வைகோ பேட்டி

திமுக பொருளாளர் துரைமுருகன் தனியார் தொலைக்காட்சிக்கு பேட்டி அளித்தார். அதில், ''திமுக கூட்டணியில் விடுதலைச் சிறுத்தைகள், மதிமுக இல்லையா? என்ற கேள்விக்கு, இப்போது இல்லை, இன்னும் கூட்டணி அமைக்கவில்லை. அவர்கள் நண்பர்கள், எங்க கருத்தோடு ஒத்த கருத்தாக இருக்கிறார்கள். யார் யார் கூட்டணியில் இருக்கிறார்கள் என்ற ஸ்டேஜ்க்கு நாங்கள் இன்னும் வரவில்லை'' என்றார்.

இந்த நிலையில் புதுக்கோட்டையில் மதிமுக பொதுச்செயலாளர் வைகோ இன்று காலை செய்தியாளர்களை சந்தித்தார். அப்போது, திமுக கூட்டணியில் மதிமுக, விடுதலைச் சிறுத்தைகள் கட்சி இல்லை என்று துரைமுருகன் கூறியிருக்கிறாரே என்று கேள்வி எழுப்பினர். அதற்கு, திமுக தலைவர் கருத்து என்னவென்று அவர் சொல்லட்டும். அவ்வளவுதான். திமுக தலைவர்தான் இதனை தெளிவுப்படுத்த வேண்டும் என்றார் வைகோ.

இந்த நிலையில் தனியார் தொலைக்காட்சி ஒன்றில் பேட்டி அளித்த வைகோ, துரைமுருகன் மட்டும் திமுக இல்லை. அவர் திமுக பொருளாளர். என்னு டைய கல்லூரி நண்பர். எந்த அடிப்படையில் சொன்னார் என்று தெரியவில்லை. நாங்கள் ஆளுநர் மாளிகை முற்றகைப் போராட்டம் என்று அறிவித்தி ருக்கிறோம். அந்த போராட்டத்தில் கலந்துகொள்ள வேண்டும் என்று திமுக தலைவர் மு.க.ஸ்டாலினுக்கு கடிதம் அனுப்பினோம். அந்தப் போராட்டத்தில் பங்கேற்பதாக ஸ்டாலின் கடிதம் அனுப்பியுள்ளார். கூட்டணியில் எந்த நெருடலும் வராது. அதில் எந்த சந்தேகமும் இல்லை. திமுக தலைமையிலான கூட்டணியில் நான் இருக்கிறேன். இவ்வாறு கூறினார்.


ராகா உதயா மன்னிப்புக் கேள். அல்லது விலகு.

தனியார் ஒலிபரப்பு நிறுவனமான ராகாவில், தமிழ்ப் பத்திரிகைகள் குறித்து தரக்குறைவாக விமர்சித்த நேயர் ஒருவரின் கருத்துகளுக்கு ஆதரவு தெரிவித்ததோடு, தேவையற்ற செய்திகளை வெளியிடுவதாக கருத்துரைத்த அறிவிப்பாளர் உதயா பணி நீக்கம் செய்யப் படவேண்டும்...

Read More: Malasyia Nanban Tamil Daily on 31.1.2019


“சொன்னீங்களே... செஞ்சீங்களா...?”

தமிழ் மாநிலக் காங்கிரஸின் மாவட்ட நிர்வாகிகள் ஆலோசனைக்கூட்டம், திருச்சி, சமயபுரம் டோல்கேட் சீனிவாசா திருமண மண்டபத்தில் நடை பெற்றது. உள்ளாட்சித் தேர்தலை சந்திப்பது குறித்து கட்சி நிர்வாகிகளுடன் ஆலோசித்த ஜி.கே.வாசன் பின்னர் பத்திரிகையாளர்களை சந்தித்தார். அப்போது பேசிய ஜி.கே வாசன், “உள்ளாட்சித் தேர்தலில், த.மா.கா அதிக இடங்களில் வேட்பு மனுத் தாக்கல் செய்யும். தற்போது, வாக்காளர்களின் மனநிலை மாறி உள்ளது. நேர்மை, வெளிப்படைத்தன்மை போன்ற விஷயங்களில் விழிப்புஉணர்வு உண்டாகி உள்ளது. த.மா.கா-வினர் வாக்காளர்களை சந்தித்து அவர்களிடையே நம்பிக் கையை ஏற்படுத்துவார்கள். உள்ளாட்சித் தேர்தலில் அரசியல் சூழலுக்கேற்றபடியும், தொண்டர்களின் மனநிலையைஅறிந்தும் செயல்படுவோம். உள்ளாட் சித் தேர்தலில், கூட்டணிக்கு உடனே அவசியம் இல்லை. நீதிமன்ற உத்தரவின்படி தேசிய மற்றும் மாநில நெடுஞ்சாலைகளில் உள்ள 3,231மதுபான கடைகளை மூடவேண்டும். இதனால் 25,500 கோடி ரூபாய் இழப்பு ஏற்படும் எனக்கூறி தேசிய மற்றும் மாநில நெடுஞ்சாலைகளில் உள்ள கடைகளை மூட மறுப்பது ஏன்? என்பது புரியவில்லை. டாஸ்மாக் கடை களை மூட அவகாசம் ஏன் கேட்டிருக்கிறார்கள்? வருவாய் முக்கியமா? உயிர் முக்கியமா? என மக்களுக்கு அரசு விளக்கமளிக்க வேண்டும். பள்ளி, கல்லூரிகளுக்கு அருகில் உள்ள டாஸ்மாக் கடைகளை உடனடியாக அகற்ற வேண்டும்’’ என்றார். மேலும் அவர், ''மத்திய அரசு, நெடுவாசல் உள்ளிட்ட பகுதிகளில், ஹைட்ரோ கார்பன் திட்டத்தைச் செயல்படுத்துவது ஏற்புடையது இல்லை. இப்போது, ‘ஹைட்ரோ கார்பன் திட்டத்தை அரசு கைவிட வேண்டும்’ என்ற கோரிக்கையோடு மக்கள், மாணவர்கள், விவசாயிகள் அனைவரும் ஓரணியில் நிற் கிறார்கள். இந்த விவகாரத்தில், தமிழக அரசு மௌனம் காப்பது ஏன் எனத் தெரியவில்லை. ஹைட்ரோ கார்பன் திட்டத்தை செயல்படுத்தத் துடிக்கும் மத் திய அரசு, 'நம்பிக்கைத் துரோகம்' செய்வதாகப் புதுக்கோட்டை - நெடுவாசல் பகுதி மக்கள் நம்புகிறார்கள். எனவே, இந்த மாவட்ட மக்களின் கோரிக் கையை மத்திய அரசு பிரதிபலிப்பதே நல்லதொரு தீர்வாக இருக்கும். லாரி உரிமையாளர் சங்கத்தினர் காலவரையற்ற வேலை நிறுத்தப் போராட்டத்தில் ஈடுபட்டுள்ளனர். அவர்களின் கோரிக்கை நியாயமானதுதான். வேலை நிறுத்தம் தொடர்ந்தால், அத்தியாவசியப் பொருட்கள் விலை உயரும். எனவே, போராட்டம் நடத்தும் லாரி உரிமையாளர்களிடம், அரசாங்கம் சுமூகமான பேச்சுவார்த்தையில் ஈடுபட்டு தீர்வு காணவேண்டும். இடைத்தேர்தல் நடக்கும் ஆர்.கே நகரில் ஜனநாயக முறைப்படி தேர்தல் நடைபெற வேண்டும். அங்கு விதிமுறைகளை, எந்தக் கட்சியும் மீறக் கூடாது. தேர்தல் நியாயமாக நடக்கவேண்டும் என்றுதான் மக்கள் எதிர்பார்க்கிறார்கள். அங்கு யார் வெற்றிபெறுவார்கள் எனத் தேர்தல் கருத்துக் கணிப்பு வெளியிடுகிறார்கள். மக்கள் கணிப்புதான் இறுதியானது.மேலும் தமிழகத்தில் மறுதேர்தல் வருமா? என்பதைப் பொறுத்திருந்துதான் பார்க்கவேண்டும். ‘விவசாயிகள் நலனில் அக்கறையோடு செயல்படுவோம்’ என பி.ஜே.பி அரசு கடந்த நாடாளுமன்றத் தேர்தலில் கூறியதை நினைவு கூற விரும்புகிறேன். அதைக் காப்பாற்றும் வகையில் மத்திய அரசு செயல்பட வேண்டும். பராமுகமாக இருக்கக் கூடாது. டெல்லியில் போராடும் தமிழக விவசாயிகளின் கோரிக்கையை நிறைவேற்ற மத்திய அரசு, முன்வர வேண்டும். சமீபகாலமாக அரசியல் தலைவர்கள் இஷ்டத்துக்கு விமர்சனம் செய்யும்போக்கு தொடர்கிறது. அரசியல் தலைவர்கள், விமர்சனம் செய்யும்போது தடித்த வார்த்தைகளைப் பயன்படுத்தக்கூடாது. தமிழகத்தில் மணல் கொள்ளை தொடர்ந்து கொண்டே இருக்கிறது. அதை அரசு தடுக்கவில்லை. இதனால் சுரண் டப்படும் கனிமவளக் கொள்ளைக்கு அரசுதான் பொறுப்பேற்க வேண்டும். மணல் கொள்ளையை தடுக்க த.மா.கா சார்பில், அரசிடம் வேண்டுகோள் வைப் போம்” என்றார்.


கார் கண்ணாடிகளை உடைத்து கொள்ளையிட்டு வந்த காதல் ஜோடி கைது!

கார் கண்ணாடிகளை உடைத்து நூதனமாக கொள்ளையிட்டு வந்த காதல் ஜோடியின் செயலை போலீசார் முறி யடித்தனர். கோல திரெங்கானு, ச்சாபாங் தீகா வீடமைப்புப் பகுதியில் நிறுத்தி வைக்கப்பட்டிருக்கும் கார் கண்ணாடி களை உடைத்து கொள்ளையிட்டு வந்த காதல் ஜோடியை போலீசார் கையும் களவுமாக பிடித்தனர். இந்த கைது நடவடிக்கையின் வழி சம்பந்தப்பட்ட ஜோடியிடமிருந்து 69 பணப்பட்டுவாடா அட்டைகள் உட்பட பல் வேறு ரகத்திலான கைப்பேசிகளையும் போலீசார் கைப்பற்றியதாக திரெங்கானு மாநில குற்றவியல் பிரிவின் தலைவர் ஏசிபி வான் அப்துல் அஜிஸ் வான் அம்சா தெரிவித்தார். இதற்கிடையே சம்பந்தப்பட்ட காதல் ஜோடி கோலதிரெங்கானு, மாராங், கோத்தா பாரு, கிளந்தான் ஆகிய பகுதி களில் கொள்ளையி ட்டு வந்தது விசாரணையில் தெரி யவந்ததாகவும் அவர் தெரிவித்தார்.


காதலித்த கனடா பெண்ணை திருமணம் செய்து கொண்ட  ஜாக்கி சான் மகள் எட்டா என்ஜி

ஹாங்காங்,

சுயபாலின காதலால் 31 வயது கனடா நாட்டுப் பெண்ணை திருமணம் செய்து கொண்ட அதிரடி மன்னன் ஜாக்கி சான் மகள் எட்டா என்ஜி(19) ஹாங்காங் நகருக்கு திரும்பியுள்ளார். அதிரடி ஆக்ஷன் படங்களின் மூலம் உலகளாவிய ரசிகர் பட்டாளத்தை கவர்ந்திழுத்தவர் நடிகர் ஜாக்கி சான். ஹாங்காங் அழகு ராணி பட்டம்பெற்ற எலைன் என்ஜி யி லீய் என்ற பெண்ணுடன் கடந்த 1999ஆம் ஆண்டு வாக்கில் நெருக்கமான தொடர்பு வைத்திருந்தார். இந்த உறவின் மூலம் பிறந்த ஒரே பெண் குழந்தையான எட்டா என்ஜி சோக் லாம் என்பவருக்கு தற்போது 19 வயதாகிறது.

ஓரினச்சேர்க்கையில் ஆர்வம் கொண்ட எட்டா என்ஜி, கடந்த ஆண்டில் கனடா நாட்டை சேர்ந்த அன்டி ஆட்டம் என்ற 31 வயது பெண்ணின் மீது காதல் வசப்பட்டார். ஓராண்டாக கனிந்து வந்த இவர்களின் காதல் தற்போது திருமணத்தில் முடிந்துள்ளது.

கனடா நாட்டில் இவர்கள் திருமணம் செய்து கொண்டதாக நவம்பர் 8ஆம் தேதி அந்நாட்டு அரசு இவர்களுக்கு திருமணச் சான்றிதழ் அளித்துள்ளது. இந்நிலையில், இந்த தம்பதியர் ஹாங்காங் நகருக்கு வந்துள்ளனர். இதுதொடர்பாக, பிரபல தற்காப்பு கலை வல்லுனரான எட்டா என்ஜி, தனது இன்ஸ்டா கிராம் பக்கத்தில் வெளியிட்டுள்ள பதிவில், எங்கு சென்றாலும் சொந்த ஊரில் இருப்பது போன்ற பாதுகாப்பான உணர்வு கிடைப்பதில்லை. நாங்கள் தற்போது ஹாங்காங் நகருக்கு வந்துள்ளோம் என்று குறிப்பிட்டுள்ளார்.

ஜாக்கி சானின் ஆதரவு இல்லாமல் தாயாரின் அரவணைப்பில் வளர்ந்துவந்த எட்டா என்ஜி, கடந்த ஏப்ரல் மாதம் வீட்டில் இருந்து வெளியேறினார். வசிக்க இடமின்றி தனது கனடா காதலியுடன் ஹாங்காங் நகரில் மேம்பாலத்துக்கு அடியில் தங்கி இருந்ததாக முன்னர் செய்திகள் வெளியானது குறிப்பி டத்தக்கது.


வர்த்தகத்திற்கு வழிகாட்டுகிறது மலேசிய நண்பன் இன்றே பதிந்து கொள்ளுங்கள்

கோலாலம்பூர், ஜன. 18- பெண்களின் வாழ்க்கை முன்னேற்றத்திற்கு வழிகாட்டுகிறது வர்த்தகம். நம் நாட்டில் கொட்டிக்கிடக்கும் வர்த்தக வாய்ப்புகள் அபரிமிதம். ஆனால், அவற்றை பெறுவதற்கான அணுகு முறைகள் தெரியாமல் பல பெண்கள் இன்னமும் தத்தளிக்கின்றனர். தங்கள் குடும்பத்திற்கு உபரி அல்லது கூடுதல் வருமானம் பெறுவதற்கான வழிகள் இருக்காதா என்று ஏங்கும் பெண்கள் ஏராளம். வீட்டிலிருந்தே வர்த்தகம் செய்யும் முறைகள், அரசு, அரசு சாரா இயக்கங்கள் வழி கிடைக்கும் வர்த்தக தகவல்கள், வாய்ப்புகள், வர்த்தகம் புரிவதற்கான நிதியுதவிகள், சுயமாக சம்பாதிக்கும் வழி முறைகள் என்று பல நிலைகளிலும் நண்பனின் தோழியான உங்களுக்கு வழிகாட்டுவதற்கு தயாராக இருக்கின்றது மலேசிய நண்பன். நாடு தழுவிய நிலையில் மகளிருக்கு உதவும் வண்ணம் சிறப்பு சந்திப்புகளையும், கருத்தரங்கம், கலந்தாய்வுகளையும் நடத்துவதற்கான ஏற்பாடுகளை செய்து வருகிறோம். தொடக்க கட்டமாக, கோலாலம்பூர், சிலாங்கூர் மாநில மகளிருக்காக வரும் மார்ச் 26-ஆம் தேதி ஞாயிற்றுக்கிழமை முதல் கருத்தரங்கம், சந்திப்பு அங்கம் நடைபெறும் என்பதை தெரிவித்துக்கொள்கிறோம். முற்றிலும் இலவசமாக நடைபெறும் இந்த ஒரு நாள் கருத்தரங்கில் கலந்து பயன்பெற மகளிர் அழைக்கப்படுகின்றனர். குறிப்பிட்ட இடங்கள் மட்டுமே இருப்பதால் முதலில் வருவோருக்கு முதல் வாய்ப்பு வழங்கப்படும். ஆகவே, எங்களுடன் தொடர்பு கொண்டு பதிந்து கொள்ளும்படி மகளிர் கேட்டுக்கொள்ளப்படுகின்றனர். அல்லது கீழ்க்காணும் கூப்பன்களை நீங்கள் பூர்த்தி செய்தும் எங்களுக்கு அனுப்பி வைக்கலாம். தொலைநகல் வழியாகவும் கூப்பன்களை அனுப்பி வைக்கலாம். நீங்கள் தொடர்புகொள்ள வேண்டிய தொலைபேசி எண் 03-62515981 / தொலைநகல் எண் 03-62591617. மலேசிய நண்பன் அலுவலகத்தில் இளவரசி அல்லது ராஜேஸ்வரியுடன் தொடர்பு கொள்ளலாம்.


சசிகலாவின் மூலதனம் ஜெயலலிதா... ஜெயலலிதாவின் முகமூடி சசிகலா!

வடக்கு நோக்கி வணங்கத் தோன்றுகிறது. தெற்கைக் காப்பாற்றியிருக்கிறது வடக்கு. நேர்மையற்ற மனிதர்கள் எந்தத் திசையில் இருந்தாலும், நீதியின் சுத்தியல் உச்சந்தலையில் நச்சென இறங்கும் என்பதை உச்ச நீதிமன்றம் நிரூபித்துள்ளது. ‘மை லாட்’ என்று நீதிபதிகளைப் பார்த்துச் சொல்வதில் அர்த்தம் உள்ளது என்பதை, பினாகி சந்திரகோஷ், அமிதவ ராய் ஆகிய இருவரும் மெய்ப்பித்துள்ளார்கள். ‘வேதனையான மௌனம் வெகுகாலம் நீடித்ததால், கவலை தரக்கூடிய தகவல்களை இங்கு மேடையேற்ற வேண்டியிருக்கிறது’ என்ற தீர்ப்பின் சொற் களுக்குள், தமிழ்நாட்டின் கால் நூற்றாண்டுகால அசிங்கம் ஒட்டிக்கொண்டிருக்கிறது. அதன் பிறகு, நடந்த மூன்று சட்டமன்றத் தேர்தல்களில் (2001, 2011, 2016) மக்களால் பெருவாரியாகத் தேர்ந்தெடுக்கப்பட்டு தமிழ்நாட்டின் முதலமைச்சராக ஆனார் ஜெயலலிதா. இன்னோர் இரண்டு வாரங்கள் ஆகியி ருந்தால் சசிகலா, தமிழ்நாட்டின் முதலமைச்சராக ஆகியிருக்கக்கூடும். எட்டரைக் கோடித் தமிழ் மக்களின் தலைவிதியைத் தீர்மானிக்கும் இரண்டு பேருமே, பக்கா ஊழல் பேர்வழிகள் என்று உச்ச நீதிமன்றம் தனது இறுதித் தீர்ப்பில் உறுதிப்படுத்தியிருக்கிறது. எந்தவிதமான குற்றஉணர்ச்சியும் இல்லாமல், மிகத் திறமையாகத் திட்டமிட்டு சொத்துகளை இவர்கள் வாங்கிக் குவித்துள்ளார்கள். இவற்றையெல்லாம் அடுத்தடுத்து நடந்த விசாரணையில் மறைக்க முயற்சித்துள்ளார்கள். சட்டத்தின் பிடியிலிருந்து தப்பிப்பதற்காக இப்படிச் செயல்பட்டுள்ளார்கள். எவ் வளவு பெரிய தந்திரத்துடன் இவற்றையெல்லாம் மூடி மறைத்துள்ளார்கள் என்பதை அறியும்போது அதிர்ச்சியாக இருக்கிறது. இதற்கு மேல் எங்களால் எந்த வார்த்தையையும் பயன்படுத்தத் தெரியவில்லை. பணம் சம்பாதிக்கும் ஒரே குறிக்கோளுடன், அச்சம் இல்லாமல் அனைத்து மட்டங்களிலும் ஊழல் செய்துள்ளார்கள். பேராசை மட்டுமே இவர்களிடம் இருந்துள்ளது. ஆக்டோபஸ் மாதிரி அனைத்து மட்டங்களிலும் இவர்களது ஊழல் கரம் பரவியிருக்கிறது’ என்பது தீர்ப்பில் உள்ள வரிகள்.இரண்டு கோடி ரூபாயாக இருந்த சொத்து ஐந்தே ஆண்டுகளில் (1991-96) 66 கோடி ரூபாயாக எப்படி மாறியது என்று பெங்களூரு சிறப்பு நீதிமன்ற நீதிபதி ஜான் மைக் கேல் டி குன்ஹா எழுதியதை, வரிக்கு வரி உச்ச நீதிமன்றம் வழிமொழிந்துள்ளது. ஜெயலலிதா முதலமைச்சராக இருக்கிறார். முதலமைச்சரின் அதிகாரபூர்வ வீட்டிலேயே சசிகலா இருக்கிறார்; இளவரசி இருக்கிறார்; சுதாகரன் இருக் கிறார்; பட்டவர்த்தனமாகப் பணம் வாங்குகிறார்கள். சென்னையில் சாந்தோம், நுங்கம்பாக்கம், மயிலாப்பூர், மந்தைவெளி, அண்ணாசாலை, கிண்டி, கிழக் குக் கடற்கரை சாலை, நீலாங்கரை, முட்டுக்காடு, வெட்டுவாங்கேணி, அபிராமபுரம் என எல்லா பகுதிகளிலும் வீடுகள், மனைகள் வாங்குகிறார்கள். சென் னைக்கு வெளியே பையனூர், சிறுதாவூர், சோழிங்கநல்லூர், செய்யூர் என வளைக்கிறார்கள். தலைநகர் தாண்டி தஞ்சாவூர், திருச்சி, ஊட்டி, திரு நெல்வேலி, புதுக்கோட்டை போன்ற ஊர்களில் ஏக்கர் ஏக்கராக வாங்கிப் போடுகிறார்கள். 30-க்கும் மேற்பட்ட நிறுவனங்களைத் தொடங்குகிறார்கள். இவை அனைத்துமே போயஸ் கார்டன் வீட்டு முகவரியில். இந்த நிறுவனங்களின் வங்கிக் கணக்குகளில் தினம் தினம் லட்சம் லட்சமாகப் பணம் போடப்படுகிறது. இந்த நிறுவனத்தில் வெளியாட்கள் எவருமே முதலீடு செய்யவில்லை. இந்த நிறு வனங்கள் எந்தப் பொருளையும் உற்பத்திசெய்யவில்லை. எந்தப் பொருளையும் வாங்கவும் இல்லை... விற்கவும் இல்லை. பணம் மட்டும் போடப்படும்... எடுக்கப்படும். இந்த நிறுவனத்தின் பேரில் கடன் வாங்கப்படும்... வாங்கிய கடன் சில மாதங்களில் அடைக்கப்படும். இதன் உச்சம், வளர்ப்பு மகன் வி.என்.சுதாகரனின் திருமணம். எடுக்கப்பட்ட ரசீதுகளின் அடிப்படையில் சுமார் ஏழு கோடி ரூபாய் செலவில் (22 ஆண்டு களுக்கு முன்னர்) நடத்தப்பட்ட திருமணம் அது. ஆண்டு வருமானம் 44,000 ரூபாய் என்று சொல்லி வீட்டுக்கடன் வாங்கிய சுதாகரன், பல கோடி ரூபாய் செலவில் திருமணம் செய்தார். ‘என் திருமணத்துக்கு யார் செலவு செய்தார்கள் என்று எனக்கே தெரியாது’ என்றார். மயிலாப்பூர் கனரா வங்கியில் 105 ரூபாய் கொடுத்து கணக்கு தொடங்கியவரிடம் அடுத்தடுத்து ‘யார் யாரோ’ லட்சக்கணக்கில் பணம் போட்டார்கள். இளவரசியும் தனது ஆண்டு வருமானம் 40,000 ரூபாய் என்றார். அவர் வங்கிக் கணக்கிலும் ‘யார் யாரோ’ பணம் போட்டார்கள். 1991-ம் ஆண்டுக்கு முன்னர் ஜெயலலிதா, சசிகலா இருவருக்கும் 12 வங்கிக் கணக்குகள் இருந்தன. அடுத்த ஐந்து ஆண்டுகளில் அவை 52 வங்கிக் கணக் குகளாக விஸ்வரூபம் எடுத்தன. சசிகலாவுக்கு இருந்த வருமானம், கணவர் நடராசனின் ஊதியம். ஸ்கூட்டர் வாங்க 3,000 ரூபாய் கடன் வாங்கும் நிலைமை. அரசுக் கடன் மூலமாக வீடு வாங்கும் நிலைமை. அவர்தான் 'திருத்துறைப்பூண்டியில் 250 ஏக்கர் இருந்தது’ என்று நீதிமன்றத்தில் சொன்னார். ஜெயலலிதா சொன்ன பொய்கள் பலவிதம். டான்சி நிலத்துக்குக் கையெழுத்து போட்டுவிட்டு எனது கையெழுத்தே இல்லை என்றவர் அவர். ‘மைசூர் மகா ராஜா குடும்பம்' என்று சொல்லிக்கொண்ட இவர், ‘நான் அரசியலுக்கு வந்து புதிதாக எதுவும் சம்பாதிக்கவில்லை. சுதாகரன் திருமணத்துக்கு நான் எது வுமே செலவு செய்யவில்லை. சசிகலா, இளவரசி, சுதாகரன் வாங்கிய சொத்துகளுக்கும் எனக்கும் எந்தச் சம்பந்தமும் இல்லை. போலீஸ் அதிகாரி நல் லம நாயுடு எங்கேயோ இருந்து கொண்டுவந்த நகைகளை, போயஸ் கார்டனில் வைத்து படம் பிடித்துக்கொண்டார்’ என்று நீதிமன்றத்தில் நீட்டி முழக் கினார். 23 கிலோ தங்கம், 125 கிராம் வைரம், 1,116 கிலோ வெள்ளி வாங்கும் அளவுக்கு நல்லம நாயுடு என்ன விஜய் மல்லையாவா? 2,000 ஏக்கர் நிலம், 30 பங்களாக்கள், 33 நிறுவனங்கள், தங்கம் - வைரம் எனக் கூட்டிக் கழித்து 66 கோடி ரூபாய்க்குக் கணக்கு கேட்டபோது இவர்கள் நான்கு பேருமே சொன்ன பதில், ‘கருணாநிதியின் பழிவாங்கும் நடவடிக்கை இது’ என்றது மட்டும்தான். ‘தங்கள் மீது எந்த மாதிரியான குற்றச்சாட்டுகள் வைக்கப்பட்டுள்ளனவோ, அதன் அடிப்படையைத் தகர்க்கும் ஒரே ஓர் ஆதாரத்தைக்கூட ஜெயலலிதா தரப்பு சொல்லாமல், மேம்போக்கான அரசியல் விளக்கங்களையே நீதிமன்றத்தில் சொன்னது’ என்றார்கள் நீதிபதிகள். 'தாங்கள் வைத்திருந்த பணத்துக்கு, சொத்துக்கு நியாயமான கணக்கைக் கடைசி வரை இவர்களால் காட்ட முடியவில்லை, ஓர் ஆதாரத்தைக்கூட தரவில்லை' என்றும் நீதிபதிகள் சொல்லியிருக்கிறார்கள். 1991-ம் ஆண்டு சட்டமன்றத் தேர்தல் வெற்றி என்பது, தமிழக வரலாற்றில் முக்கியமானது. எதிர்க்கட்சியான தி.மு.க இரண்டே இரண்டு இடங்களில் மட் டுமே வென்ற தேர்தல் அது. ஜெயலலிதாவுக்கு முதல் அரசியல் வெற்றியைக் கொடுத்த தேர்தல். சசிகலா குடும்பத்தின் முதல் அறுவடைக் காலமும் அதுதான். கோடிக்கணக்கான மக்களின் நம்பிக்கையைப் பெற்று ஆட்சிக்கு வந்த ஜெயலலிதா, அரசாங்க கஜானாவே போயஸ் கார்டனுக்குப் பாத் தியதைப்பட்டது என்று நினைத்தார். முந்தைய 15 ஆண்டுகள் நிரந்தர வருமானம் இல்லாமல் எம்.ஜி.ஆருக்கும், ராமச்சந்திர உடையாருக்கும், இன்னும் சிலருக்கும் கடிதம் எழுதி பணம் கேட்கும் நிலைமையிலிருந்த ஜெயலலிதாவுக்கு, முதலமைச்சர் பதவி, பணப் பாதையாகத் தெரிந்தது. சசிகலா குடும்பம் வறண்ட நிலம். எவ்வளவு தண்ணீர் ஊற்றினாலும் இழுத்துக்கொள்ளும். அதனால்தான் ஊழலையும் முறைகேட்டையும் துணிச்சலாக, பட்ட வர்த்தனமாக, கூச்சமே இல்லாமல் இன்னும் சொன்னால் பெருமையாகவே செய்தார்கள். வளர்ப்பு மகன் திருமணம் என்பது, திருட்டை, திருவிழா ஆக் கிய நிகழ்வு. உலக வழக்குகளை எல்லாம் கரைத்துக்குடித்த உச்ச நீதிமன்ற நீதிபதிகள் பினாகி சந்திரகோஷும் அமிதவ ராயும், ‘எங்களுக்கு இது அதிர்ச் சியாக இருக்கிறது’ என்கிறார்கள் என்றால், தமிழ்நாட்டு மக்களுக்கு இது பேரழிவு. நான்கு பேர் சேர்ந்து நாட்டை நாசமாக்கிச் சூறையாடியிருக்கிறார்கள். இந்தத் தீர்ப்பில் நாட்டு மக்கள் அதிர்ச்சி அடையவேண்டிய ஒரு தகவல் இருக்கிறது. ‘போயஸ் கார்டன் வீட்டில் வாழ்வதற்காக இவர்கள் ஒன்று சேர வில்லை. பணம் சம்பாதிக்கவே ஒரே வீட்டில் கூடினார்கள்’ என்பதுதான் அது. 'சசிகலா, இளவரசி, சுதாகரன் மூன்று பேரும் என்ன செய்தார்கள் என்று எனக்குத் தெரியாது' என்றோ, 'அவர்களுக்கும் எனக்கும் எந்தச் சம்பந்தமும் இல்லை' என்றோ, ஜெயலலிதா சொன்னதை உச்ச நீதிமன்றம் நிராக ரித்துவிட்டது. ‘இவர்கள் கிரிமினல் சதிசெய்து சம்பாதிக்கவே கூடினார்கள்; நிறுவனங்கள் தொடங்கினார்கள். எனவே, குற்றச் சதியில் நான்கு பேருக்கும் சம பங்கு உண்டு’ என்றது நீதிமன்றம். ‘மனிதர்களை நேசிக்கும் கொடைப் பண்பு காரணமாக சசிகலாவுக்கு போயஸ் தோட்ட வீட்டில் ஜெயலலிதா இடம் கொடுக்கவில்லை. குற்ற நட வடிக்கையில் இருந்து, தான் தப்பித்துக்கொள்ளவே சசிகலாவைத் தனது வீட்டில் ஜெயலலிதா வைத்துக்கொண்டார். இவர்கள் கூட்டுச் சதியால்தான் இந்த முறைகேடுகள் நடந்துள்ளன. இவர்கள் செய்த ஒரே ஒரு வேலை, சொத்துகளை வாங்கிக் குவிப்பதே’ என்றும் நீதிபதிகள் தெளிவுபடுத்தினார்கள். அதாவது, ஜெயலலிதாவை வைத்துச் சம்பாதிக்க சசிகலா அவரோடு சேர்ந்தார், தான் சம்பாதிப்பதற்கு பினாமியாக சசிகலாவை ஜெயலலிதா சேர்த் துக்கொண்டார் - இதுதான் நீதிபதிகள் சொல்லவருவது. சசிகலாவின் மூலதனம் ஜெயலலிதா; ஜெயலலிதாவின் முகமூடி சசிகலா. ஒருவர் கல்ல றைக்குள் போய்விட்டார். இன்னொருவர் சிறையறைக்குள் போய்விட்டார். சசிகலா குடும்பம் அடுத்த பாதாள அறையை உருவாக்கிவிட்டது. எம்.ஜி.ஆர் பாடலைக் கேட்டு, இரட்டை இலையைப் பச்சைக்குத்தி வாழும் ரத்தத்தின் ரத்தமான உடன்பிறப்புகள் தனியறையில் ரகசியமாக அழுகிறார்கள். இந்தப் புதைகுழியில் இருந்து அ.தி.மு.க யானையை மீட்டெடுப்பது சிரமம். அதுவும் எடப்பாடி போன்றவர்களால் சாத்தியமில்லை. அவ்வளவு கனமானது இந்தத் தீர்ப்பு. டெல்லி உச்ச நீதிமன்றத்தின் ஆறாவது அறை எண்ணில் உட்கார்ந்த நீதிபதிகள் பினாகி சந்திரகோஷ், அமிதவ ராய் இருவரும் எட்டே நிமிடத்தில் இறுதித் தீர்ப்பை வாசித்து முடித்தார்கள். 27 ஆண்டுகால அநியாயத்தைச் சொல்ல 27 நிமிடங்கள்கூட தேவைப்படவில்லை. ‘இதுபோன்ற சதிகாரர்களைத் தண் டிக்காவிட்டால் நீதி, நேர்மைக்கு அஞ்சி வாழ்பவர்கள் இந்தியாவில் சிறுபான்மை ஆகிவிடுவார்கள்’ என்ற ஒற்றை வரியிலேயே அவர்களது தீர்ப்பின் 570 பக்கங்களும் அடங்கியிருக்கின்றன. ‘இந்தத் தீர்ப்பின் ஆவணங்கள் பருமனாக உள்ளன. இந்தப் பாரத்தை நாங்கள் எடுத்துக்கொண்டோம்’ என்று நீதிபதிகள் சொன்னார்கள். அரசியலைத் தூய்மைப்படுத்தும் பாரம், அந்த நீதிபதிகள் கரங்களுக்குத் தரப்பட்டிருந்தது. அதை அவர்கள் கம்பீரமாகச் செய்தார்கள். ‘திரையரங்கில் தேசிய கீதம் பாடும்போது எழுந்து நிற்க வேண்டும்’ என்று தீர்ப்பளித்தவர் அமிதவ ராய். நீதியரசர்களே... உங்களது தீர்ப்புக்காக தேசம் எப்போதும் எழுந்து நிற்கும்!


பொருளாதார மீட்சிக்கு வித்திடும் பிரிஹாத்தின், பெஞ்சானா திட்டங்கள்

  கோலாலம்பூர், ஜூலை 12-

மொத்தம் 26,000 கோடி வெள்ளி மதிப்புள்ள பிரிஹாத்தின் பொருளாதார ஊக்குவிப்புத் திட்டத்தின் கீழ் பல்வேறு நடவடிக்கைகள் பெஞ்சானா பொருளாதார மீட்புத் திட்டத்துடன்  ஒரே சமயத்தில் அமலாக்கம் செய்யப்பட்டு வருகிறது. மொத்தமாக பிரிஹாத்தின் மற்றும் பெஞ்சானா திட்டங்களின் மதிப்பு 29,500 கோடி வெள்ளியாகும். அவற்றுள், 4,500 கோடி வெள்ளி அரசாங்கத்தால் வழங்கப்பட்ட நேரடி நிதி ஊக்குவிப்பாகும் என்பதை நிதி அமைச்சர் தெங்கு டத்தோஸ்ரீ ஸாஃப்ருல் அப்துல் அஜிஸ் அண்மையில் கூறியிருந்தார்.

பல்வேறு பிரிஹாத்தின் திட்டங்கள் கடந்த ஜூன் மாதம் முதல் வரும் செப்டம்பர் மாதம் வரையில் அமலில் இருக்கும். நாடு முழுவதும் 24 லட்சம் வேலைகளை இத்திட்டங்களின் வழி பாதுகாக்க முடிந்தது. தங்களின் பொருளாதாரச் சுமைகளை குறைப்பதற்காக 1 கோடியே 10 லட்சம் பேர் உதவிகளைப் பெற்றுள்ளனர். சுமார் 300,000 க்கும் மேலான நிறுவனங்கள் ஆதரவு தெரிவித்தன. பெஞ்சானா என்பது இவ்வாண்டு ஜூன் மாதம் தொடங்கி டிசம்பர் மாதம் வரைக்குமான குறுகிய கால பொருளாதார மீட்சித் திட்டமாகும். மக்களுக்கான சலுகைகளைப் பொறுத்த வரையில், வேலை வாய்ப்புகளில் முக்கியமாக கவனம் செலுத்தப்பட்டு வருகிறது. நாடு முழுவதும் 30 லட்சம் பணியாளர்களுக்கு உதவுவதற்காக 900

கோடி வெள்ளியை அரசாங்கம் ஒதுக்கீடு செய்துள்ளது.

* வர்த்தகத் துறையில் மிகப்பெரிய நிறுவனங்கள், சிறிய நடுத்தர தொழில் நிறுவனங்கள், மைக்ரோ நிறுவனங்களுக்கு உதவுவதற்காக பல்வேறு சலுகைகள் உள்ளன.

* பிரிஹாத்தின் திட்டத்தின் கீழ் தொடங்கப்பட்ட சொக்சோ மற்றும் வேலை வாய்ப்பை தக்கவைக்கும் (இ.ஆர்.பி.) திட்டம் ஆகியன தற்போது பெஞ்சானா திட்டத்தின் கீழ் மேற்கொள்ளப்பட்டு வருகின்றன.

இ.ஆர்.பி. திட்டத்தின் கீழ், கடந்த ஜூன் 5 ஆம் தேதி வரையில் 202,000 க்கும் மேலான பணியாளர்கள் 24 கோடி வெள்ளிக்கும் மேல் பெற்றுள்ளனர். இந்த நோக்கத்திற்காக தொடக்கத்தில் ஒதுக்கீடு செய்யப்பட்ட 12 கோடி வெள்ளியை விட இது இரட்டிப்பு அளவாகும்.

மே மாத ஆரம்பத்திலிருந்து பொருளாதாரம் படிப்படியாக சீரடையும் திட்டத்தின் கீழ் சுமார் 1 கோடியே 27 லட்சம் அல்லது 83.5 விழுக்காட்டினர் மீண்டும் வேலைக்குத் திரும்பினர். இதன் கீழ், சம்பள உதவித் திட்டத்தில் இ.ஆர்.பி. இணைக்கப்பட்டு பெஞ்சானா திட்டத்தின் கீழ் விரிவாக்கம் கண்டு வருகிறது.

இதன் வழியாக, சம்பளம் இல்லா விடுமுறையில் இருந்த தங்கள் பணி யாளர்களுக்காக சம்பள உதவித் திட்டத்திற்காக முதலாளிகள் விண்ணப்பம் செய்வது கடந்த ஜூன் 15 ஆம் தேதி முதல் அமலில் இருந்து வருகிறது. நிபந்தனையுடன் கூடிய நடமாட்டக் கட்டுப்பாட்டு காலத்தில் செயல்பட அனுமதி மறுக்கப்பட்ட சுற்றுலா மற்றும் இதர துறை பணியாளர்களுக்கு உதவுவதும் இதன் நோக்கமாகும்.

பிரிஹாத்தின் திட்டத்தின் கீழ், மலேசிய தேசிய வங்கி மற்றும் இதர நிதிக் கழகங்கள் வாயிலாக எஸ்.எம்.இ. நிறுவனங்களுக்கு உதவுவதற்கு 700 கோடி வெள்ளி வழங்கப்பட்டுள்ளது. சிறப்பு நிவாரண நிதி, விவசாயத் துறை, தானியங்கி, டிஜிட்டல் துறைகள் சார்ந்த தொழில்துறைகளுக்கான நிதியுதவி, மைக்ரோ கடனுதவி ஆகியன இவற்றுள் அடங்கும்.

MY30 பாஸ் விற்பனை சூடு பிடித்துள்ளது. கடந்த ஜூன் 30 ஆம் தேதி வரையில் 77,790 பேர் இதை வாங்கியுள்ளனர். இத்திட்டத்திற்காக பெஞ்சானா திட்டத்தின் கீழ் 20 கோடி வெள்ளியை அரசாங்கம் ஒதுக்கீடு செய்துள்ளது. எம்.ஆர்.டி., எல்.ஆர்.டி., மோனோரயில், பி.ஆர்.டி., ரேப்பிட் கே.எல். பஸ்கள், எம்.ஆர்.டி. இணைச்சேவை பஸ்கள் ஆகியவற்றில் பயன்படுத்துவதற்காக 30 நாட்கள் கட்டுப்பாடற்றப் பயணத்தை மேற்கொள்ள இது வகை செய்கிறது. இதுவரைக்கும் 1 கோடியே 32 லட்சம் வெள்ளியை இது எட்டியுள்ளது.

பெஞ்சானாகெர்ஜாயா
(PenjanaKerjaya)
திட்டத்தின் கீழ் 150 கோடி வெள்ளி ஒதுக்கீடு செய்யப்பட்டு 106,308 வேலை வாய்ப்புகளும்  வேலை தேடும் 123, 919 பேரும்
MYFutureJobs
திட்டத்தில் கடந்த ஜூலை 6 ஆம் தேதி வரையில் பதிந்து கொண்டுள்ளனர்.

பெஞ்சானா/பிரிஹாத்தின் சலுகைகளில் சில:

* சம்பள உதவித் திட்டம் - கோவிட் - 19 பாதிப்பிலிருந்து மீள்வதற்காக அரசாங்கத்தால் அறிமுகம் செய்யப்பட்ட இத்திட்டம் நாடு முழுவதும் 24 லட்சம் வேலைகளைக் காப்பாற்றியுள்ளது. சுற்றுப்பயணத் துறை, நடமாட்டக் கட்டுப்பாட்டு காலத்தில் தடைசெய்யப்பட்ட தொழில் நடவடிக்கைகள், சம்பளம் இல்லா விடுமுறையில் உள்ள பணியாளர்கள் ஆகியோருக்கு இது உதவுகிறது.

 * வேலை இழந்தவர்கள் மற்றும் பயிற்சியாளர்களை வேலைக்கு அமர்த்துவோருக்கு 6 மாதங்களுக்கு வெ.600 - வெ.1,000 சலுகை வழங்குவது

 * போக்குவரத்துச் செலவுகளை குறைப்பதற்காக 6 மாதங்களுக்கு கிள்ளான் பள்ளத்தாக்குப் பகுதியில் பிரராரனா செண்டிரியான் பெர்ஹாட் மேற்கொள்ளும் சேவைகளுக்கு கட்டுப்பாடற்ற MY30 பாஸ் திட்டம். 77,790 பேர் பயன்படுத்துகின்றனர்

 * இ.ஆர்.பி. திட்டத்தில் ஜூன் 5 வரையில் 202,000 க்கும் மேலான பணியாளர்கள் நன்மை அடைந்துள்ளனர். வெ.24 கோடிக்கும் மேல் வழங்கப்பட்டுள்ளது

 * பேங்க் நெகாரா, இதர நிதிக் கழகங்கள் இதுவரை எஸ்.எம்.இ. நிறுவனங்களுக்கு உதவ வெ.700 கோடி வழங்கப்பட்டுள்ளது.

*

PenjanaKerjaya
 திட்டத்தில் வேலைக்காக 123,919 பேரும் 106,308 வேலை வாய்ப்புகளும் ஜூலை 6 ஆம் தேதி வரையில் பதிவாகியுள்ளன. இதற்காக வெ.150 கோடி ஒதுக்கப்பட்டுள்ளது.


ஜெ-வையே சமாளித்து விட்டோம்!! அழகிரி பற்றிய கேள்விக்கு டி.கே.எஸ் இளங்கோவன் பதில்!!

திமுக செய்திதொடர்பாளர் டி.கே.எஸ் இளங்கோவன் இன்று சென்னையில் செய்தியாளர்களை சந்தித்து பேசுகையில் அவரிடம் அழகிரியை குறித்து கேள்வி கேட்டக்கப்பட்டது அதற்கு பதிலளித்து பேசுகையில்,

ஜெயலலிதா கொடுத்த அச்சுறுத்தலையே சந்தித்துவிட்டோம் அழகிரி ஜெயலலிதாவை ஒப்பிடுகையில் எங்களுக்கு சிறிய அச்சுறுத்துதல்தான். ஒரு கட்சி என்றாலே இதுபோன்ற பல அச்சுறுத்தல்களை தலைவர் சந்திக்க வேண்டிவரும். அப்படி பார்க்கையில் ஜெயலலிதா எங்களுக்கு பல பெரிய அச்சுறுத்து தல்களை கொடுத்தார் ஆனால் அதையே கட்சியின் தலைமை எதிர்கொண்டுவந்துள்ளது. இதையும் சமாளிப்போம் என கூறினார்.


முன்னாள் மனைவியை சுட்டுக் கொன்ற ஆடவரும் தற்கொலை:

ஓர் இந்திய ஆடவர் தன் முன்னாள் மனைவியை கைத்துப்பாக்கியால் சுட்டுக் கொன்ற பின்னர் தன்னைத்தானே சுட்டுக் கொண்டு தற்கொலை செய்து கொண்டார். இந்த கொலை மற்றும் தற்கொலை சம்பவம் தலைநகரின் மையப்பகுதியில் உள்ள ஒரு வழக்கறிஞர் நிறுவனத்தின் அலுவலகத்தில் பிற்பகல் 3 மணியளவில் நிகழ்ந் தது. அந்த 51 வயது ஆடவர் தன் 46 வயது முன்னாள் மனைவி வேலை செய்யும் வழக்கறிஞர் நிறுவனத்திற்கு நோரின்கோ தானியங்கி கைத்துப்பாக்கி, வெட்டுக்கத்தி, பட்டாசுகள் ஆகியவற்றை பேட்மிண்டன் பையில் மறைத்தவாறு வந்ததாக மாநகர் குற்றப்புலனாய்வுத்துறை தலைவர் மூத்த உதவி ஆணையர் ருஸ்டி முகமட் இசா கூறினார். அவர் தன் முன்னாள் மனைவியை வரவேற்பு பகுதிக்கு அழைத்திருக்கிறார். அவர்கள் இருவரும் மிக சத்தமாக வாக்குவாதத்தில் ஈடுபட்டதையும் பின்னர் துப்பாக்கி வேட்டு கிளப்பும் ஒலியையும் தாங்கள் செவிமடுத்ததாகவும் அங்கு பணியாற்றும் ஊழியர்கள் கூறியதாக அவர் சம்பவஇடத்தில் தெரிவித்தார். ரமேஷ் என மட்டும் அடையாளம் கூறப்பட்ட அந்த ஆடவர் நான்கு அல்லது ஐந்து தடவை சுட்டதாகவும் இவற்றில் ஒரு தோட்டா அந்த மாதின் முதுகிலும் மற்றொன்று காலிலும் பட்டதாக பூர்வாங்க விசாரணை வழி தெரிய வருகிறது. பின்னர் அவர் துப்பாக்கியால் தன்னைத்தானே சுட்டுக் கொண்டதாக ருஸ்டி தெரிவித்தார். ஐந்து ஆண்டுகளுக்கு முன்னால் விவாகரத்து செய்து கொண்ட அவர்களுக்கு 16 வயதுக்கும் 24 வயதுக்கும் இடைப்பட்ட மூன்று பிள்ளைகள் இருப்பதாகவும் எஸ்.ஏ.சி.ருஸ்டி தெரிவித்தார். விவாகரத்து செய்து கொண்டதில் இருந்து அவர்களிடையே பிரச்சினைகள் இருந்து வந்ததாக அவர் மேலும் கூறினார். உடல்கள் இரண்டும் கோலாலம்பூர் மருத்துவமனைக்கு பிரேத பரிசோதனைக்காக எடுத்துச் செல்லப்பட்டுள்ளது.


நைஜீரிய நாட்டின் அதிபராக முஹமது புஹாரி மீண்டும் பதவியேற்றார்

அபுஜா,

நைஜீரியா நாட்டின் அதிபர் தேர்தலில் அமோக வெற்றிபெற்ற முஹமது புஹாரி தொடர்ந்து இரண்டாவது முறையாக நேற்று பதவியேற்றார்.ஆப்பிரிக்கா கண்டத்தில் அதிகமான மக்கள் தொகை கொண்ட நைஜீரிய நாட்டின் நாடாளுமன்றத்தின் 360 கீழ் சபை, 109 மேல் சபை உறுப்பினர்கள் பதவிக்கும் அதிபர் பதவிக்கும் சேர்த்து கடந்த மாதம் 23ஆம் தேதி தேர்தல் நடைபெற்றது.

இந்த தேர்தலில் அந்நாட்டின் வரலாற்றில் முன்னர் எப்போதும் இல்லாத அளவுக்கு அதிபர் பதவிக்கு மட்டும் 73 பேர் போட்டியிட்டனர்.வாக்குகள் எண்ண ப்பட்டு முடிவுகள் வெளியான நிலையில் மொத்தம் பதிவான வாக்குகளில் சுமார் ஒன்றரை கோடி (56 சதவீதம்) வாக்குகளை பெற்று தற்போதைய அதிபர் முஹமது புஹாரி (76) மீண்டும் வெற்றி பெற்றார்.


தேசிய முன்னணியில் ஐ.பி.எப்.

செர்டாங்,

நாட்டின் 14-ஆவது பொதுத்தேர்தலுக்கு முன்பு மொத்தம் 13 பங்காளி கட்சிகளைக் கொண்டிருந்த தேசிய முன்னணியில் இன்று வெறும் 3 கட்சிகள் மட்டுமே அங்கம் வகிக்கும் வேளையில், மலேசிய இந்தியர்களைப் பிரதிநிதிக்கும் ஐ.பி.எப் கட்சி கூடிய விரைவில் அதில் இணையும்  என்று எதிர்பார்க்க ப்பப்படுகிறது.தேசிய முன்னணியில் உருமாற்ற நடவடிக்கைகளை எடுக்க வேண்டியது இன்றைய காலத்தின் கட்டாயம் ஆகும்.

Read More: Malaysia Nanban Tamil Daily on 17.9.2018


கைத்துப்பாக்கியை வைத்திருந்த காதல் ஜோடி

நேற்று முன்தினம் இரவு தாமான் மௌண்ட் ஆஸ்டினில் கைத்துப்பாக்கியை வைத்திருந்ததற்காக ஒரு காதல் ஜோடியை போலீசார் கைது செய்தனர். இரவு 9.30 மணியளவில் 22 வயதுடைய அந்த ஜோடியை வழக்கமான சோதனையின் போது வீடமைப்புப் பகுதியில் கைது செய்ததாக ஜொகூர்பாரு தென் பகுதி மாவட்டபோலீஸ் தலைவர் உதவி கமிஷனர் சுலைமான் சாலே தெரிவித்தார். தாமான் மௌண்ட் ஆஸ்டின் ஜாலான் முத்திராயா மாஸ் 10/19இல் வழக்கமான சுற்றுக்காவல் வண் டியில் சுற்றுக்காவல் மேற்கொண்டிருந்த போது அவ்விருவரும் பிடிபட்டதாக அவர் குறிப்பிட்டார். அந்த ஜோடி சென்ற வாகனம் புக்கிட் இண் டாவில் திருடப்பட்ட வாகனம் என்பதை கண்டறிந்த போலீசார் வாகனத்தை தடுத்து சோதனை மேற்கொண்ட போது வாகனத்தின் வாகனமோட்டி அமர்ந்திருக்கும் பகுதியின் அடியில் துப்பாக்கி ரவைகள் இல்லாமல் அந்த கைத்துப் பாக்கியை போலீசார் கைப்பற் றியதாக சுலைமான் சாலே குறிப்பிட்டார். அந்த கைத்துப்பாக்கி தங்க ளுடையது அல்ல என அந்த ஜோடி மறுத்ததாக தெரிவித்த அவர் ஆடவர் வீட்டை உடைத்து திருடுதல், வாகன திருடல் மற்றும் போதைப்பொருள் கடத்தல் போன்ற குற்றங்களுக் காக தண்டனை பெற்றுள்ள தாகவும் குறிப்பிட்டார்.


சசிகலா வருகையால் எந்த மாற்றமும் ஏற்படாது: ஜெயக்குமார்

டெல்லி:

சசிகலா பரோலில் வெளியே வந்துள்ள நிலையில், அமைச்சர் ஜெயக்குமார் அளித்த பேட்டியில் கூறியதாவது: பரோலில் வந்துள்ள சசிகலாவை அமைச்சர்கள் சந்திக்க மாட்டார்கள். சசிகலாவை பார்ப்பேன் எனக்கூறிய அமைச்சர் ஓ.எஸ்.மணியனும் கூட சசிகலாவை சந்திக்கப்போவதில்லை என கூறியுள்ளார்.

எனவே சசிகலா வருகையால் தமிழக அரசியலில் எந்த மாற்றமும் ஏற்படாது என்று ஜெயக்குமார் தெரிவித்தார். 5 நாட்கள் பரோலில் வெளியே வந்துள்ள சசிகலா, அரசியல் ரீதியாக எதிலும் ஈடுபடக்கூடாது என்றும், மீடியாக்களை சந்திக்க கூடாது என்றும் நிபந்தனைகள் விதிக்கப்பட்டுள்ளது குறிப்பிடத்தக்கது.


சீன பல்கலைக்கழகத்தில் புதிதாக தொடங்கப்பட்ட தமிழ் மொழி துறை...

சீனாவிலுள்ள பீஜீங் வெளிநாட்டு கல்வி பல்கலைக்கழகத்தில் கடந்த திங்கள் அன்று தமிழ் மொழிக்கு என்று தனி படிப்பு கொண்டுவரப்பட்டுள்ளது. இந்த படிப்பை கற்கும் மாணவர்களுக்கு இதை முடித்து பட்டம் பெற நான்கு வருடங்கள் ஆகும்.

தற்போது இந்த தமிழ் மொழியை கற்றுக்கொள்ள 10 சீன மாணவர்கள் சேர்ந்துள்ளனர். அதில் 9 பெண்கள், ஒரு ஆண் ஆகும். இந்த சீன மாணவர்களுக்கு தமிழ் கற்றுத்தர இருப்பவரும் ஒரு சீன பெண்தான், அவர் பெயர் ஃப்யூ பே லின். இவர் சுமார் 15 வருடங்களுக்கு முன்பு தமிழை கற்றுக்கொள்ள தொடங்கினாராம். தற்போது தமிழில் இருக்கும் பெரும்பாலான சொற்கள் இவருக்கு சுலபம் என்று பெருமையாக சொல்கிறார். இந்தியாவில் இருக்கும் மொழிகளான ஹிந்தி, வங்க மொழிக்கு அடுத்து தமிழ் மொழி சேர்க்கப்பட்டுள்ளது என்பது குறிப்பிடத்தக்கது.

முதன் முதலில் தமிழ் எழுத்துக்களை பார்க்கும் போதே அந்த மொழியின் மீது ஒரு காதல் வந்துவிட்டது. தொடக்கத்தில் தமிழ் மொழி கடினமாகத்தான் இருந்தது. பின்னர், அதன் அர்த்தங்கள் விளங்கிக்கொள்ள ஆரம்பித்தவுடன் எனக்கு மிகவும் பிடிக்க தொடங்கிவிட்டது. என்னுடைய மாணவர்களுக்கும் அதை நல்ல முறையில் கற்றுத்தருவேன்.மேலும், இந்த பாடத்தின் ஒருபகுதியாக மூன்றாம் ஆண்டில் தமிழகத்திற்கு மாணவர்களை சுற்றுலா அழைத்துவந்து அந்த சுற்றுலாவின் மூலம் தமிழ் மக்கள் மற்றும் அவர்களின் உயரிய கலாச்சாரம் குறித்தும் எங்கள் மாணவர்களுக்கு கற்றுத்தர உள்ளோம் என்றும் அவர் தெரிவித்திருக்கிறார்


நேருக்கு நேர் மோதிக்கொண்ட கார்கள்!

கம்போங் பெராயா லாமாவிற்கு அருகிலுள்ள ஜாலான் பெசிசீர் பந்தாயில் இரு கார்கள் நேருக்கு நேர் மோதிக்கொண்டதில் ஆடவர் உயிரிழந்தார். நேற்று முன்தினம் காலை 8.50 மணியளவில் நிகழ்ந்த இச்சம்பவத்தில் புரோடுவா மைவி ரக காரின் ஓட்டுநரான சொங் புய் சிங் உயிரிழந்தார். இந்த விபத்து குறித்து தகவல் கிடைத்ததும் காலை 8.55 மணியளவில் அங்கு விரைந்ததாக மீரி மாவட்ட தீயணைப்புப் படைத் தலைவர் லாவ் போ கியோங் தெரிவித்தார். அங்கு சென்று பார்க்கையில் கார் ஓட்டுநர் ஒருவர் காரின் இடுக்குகளில் மாட்டி உயிரிழந்து கிடந்தார். மற்றொரு காரான புரோட்டோன் சாகா ரக காரில் பயணித்தவர்கள் காயங்களுக்கு ஆளாகியிருந்தனர். காயம் அடைந்தவர்கள் அருகிலுள்ள மருத்துவமனையில் சேர்க்கப்பட்டதாக அவர் சொன்னார்.


சிலிம் ரிவரில் எப்போது மின்சுடலை கட்டப்படும்?

எஸ்.எஸ்.பரதன் சிலிம் ரிவர், இவ்வட்டாரத்தில் சடலங்களை தகனம் செய்வதற்கான மின்சுடலை ஒன்று கட்டப்பட வேண்டும் என பல்லாண்டுகளாக கோரிக்கை விடுத்திருந்தும் இன்னும் ஏன் தீர்வு காணப்படவில்லை என பொதுமக்கள் கேள்வி எழுப்பினர். தஞ்சோங் மாலிமிலிருந்து பீடோரை உள்ளடக்கிய தஞ்சோங் மாலிம் தொகு தியில் மட்டு மல்லாது தாப்பா வரை மின்சுடலை இல்லாததால் இவ்வட்டார மயானங்களில் விறகுகளைக் கொண்டு பிரேதங்களை எரிக்க வேண்டிய சூழ் நிலை ஏற்பட்டுள்ளதாக அருகிலுள்ள குளுனி தோட்டத்தில் வசிக்கும் சா.தர்மலிங்கம் (வயது 64) கூறினார். விறகுகளைக் கொண்டு பிரேதங்களை எரிப்பதால் மழைக் காலங்களில் பலவித சிக்கல்களை எதிர்நோக்க வேண்டி யுள்ளதாக இங்கு வசிக்கும் க.கணே சன் தெரிவித்தார். பிரேதங்களை எரிக்கும் கொட்டகைகள் எந்தவொரு அடைப்பும் இல்லாமல் வெறும் கூரைகள் மட்டும் இருப்பதால் மழைநீர் பட்டு விற குக் கட்டைகள் ஈரமாகி விடுவதால் பிரேதங்கள் முற்றாக எரிவதற்கு அதிக நேரம் பிடிப்பதாகவும் அவர் கூறினார். இவ்வட்டாரத்தில் மின் சுடலைகள் இல்லாததால் பிரே தங்களை தகனம் செய்ய வடக்கே சுமார் 80கிமீ தொலை விலுள்ள கம்பார் அல்லது 100கிமீ தொலை விலுள்ள ஈப்போ அல்லது தெற்கே 50கிமீ தொலைவிலுள்ள செரண்டாவிலுள்ள மின்சுடலைகளுக்குத்தான் கொண்டு செல்ல வேண்டியுள்ளது என இங்குள்ள தாமான் சரோஜாவில் வசிக்கும் வ.ராமசாமி (72 வயது) தெரிவித்தார்.சில சமயங்களில் ஒரே நாளில் இரு இறப்புகள் ஏற்படும் வேளை யில் இடவசதி குறைவினால் இரு பிரேதங்களை தகனம் செய்வதில் பிரச்சினைகள் ஏற்படுவதாகவும் அவர் கூறினார். தஞ்சோங் மாலிம் நாடாளு மன்ற தொகுதி காலங்காலமாக தேசிய முன்னணியின் கோட்டை யாக விளங்கி வருகிறது. பேராங் மற்றும் சிலிம் தொகு திகள் இரண் டுமே தேசிய முன்னணியின் வசம் இருக்கின்றது. இத்தொகுதியில் நிலவும் மின்சுடலைப் பிரச்சினைக்கு இங்குள்ள நாடாளுமன்ற மற்றும் சட்டமன்ற உறுப்பினர்கள் தீர்வு காண வேண்டும் என சிலிம் வில் லேஜை சேர்ந்த த.முனியாண்டி தெரிவித்தார். தேர்தல் காலத்தில் மட்டும் வாக்குறுதிகளை அள்ளி வீசுவதை நிறுத்தி, அவர்களுக்குத் தேவையான உத விகளை வழங்கிட அனைத்து அரசியல் கட்சிகளும் முன் வரவேண்டும் என்றும் அவர்கள் வலியுறுத்தினர்.


கெடா-ஜொகூர் மாநிலங்களில் தமிழ்ப்பள்ளிகளில் மாணவர் அதிகரிப்பு

2018 ஆம் கல்வி ஆண்டு தொடங்கிவிட்ட நிலையில் கெடாவிலும் ஜொகூரிலும் நேற்று திறக்கப்பட்டுள்ள தமிழ்ப்பள்ளிகளில்  ஒன்றாம் வகுப்பில் சேர்ந்துள்ள மாணவர்களின் எண்ணிக்கை கணிசமான அளவில் உயர்ந்துள்ளது.இது தமிழ்ப்பள்ளிகள்  மீது பெற்றோர்கள் கொண்டுள்ள நம்பிக்கையை காட்டுவதாக அமைந்துள்ளது. ஜொகூர் மாநிலத்தில் நகரப்பள்ளிகளில் மாணவர்களின் எண்ணிக்கை பிரமிக்கும் வகையில் அதிகரித்துள்ளது.

எனினும் புறநகர் பள்ளிகளில் மாணவர்களின் எண்ணிக்கை சற்று குறைந்துள்ளது. ஜொகூர் மாநிலத்தில் முன்னணி பள்ளிகளாக விளங்கும் துன்  அமினா தமிழ்ப்பள்ளி, கூலாய் பெசார் தமிழ்ப்பள்ளி, ஜாலான் யாஹ்யா அவால் தமிழ்ப்பள்ளி, கங்கார் பூலாய் தமிழ்ப்பள்ளி ஆகியவற்றில் ஒன்றாம் வகுப்பு மாணவர்களின் எண்ணிக்கை உயர்ந்துள்ளது. துன் அமினா  தமிழ்ப்பள்ளியில் மட்டும் மாணவர்களின் எண்ணிக்கை 370 ஆக உயர்ந்துள்ளது.

Read More: Malaysia Nanban News Paper 2.1.2018


ரஜினிக்கு வந்தால் ரத்தம்!

சென்னை, இந்தியாவில் ஜிஎஸ்டி வரி உட்பட கேளிக்கை வரி முறையும் நடைமுறைக்கு வந்ததால் மிகப் பெரும் இழப்பினை சந்தித்திருக்கிறது திரையுலகம்.வரி ஏய்ப்பை தாங்கமுடியாத சினிமாத்துறை செய்வதறியாது ஸ்தம்பித்துப் போனதுடன் பல திரையரங்குகள் இயங்கமுடியாமல் மூடப்பட்டிருக்கின்றன. திரைப்படத்திற்கு விநியோகமாகும் ஒவ்வொரு டிக்கெட்டிலும் கிட்டத்தட்ட 60க்கும் மேற்பட்ட விழுக்காட்டுப் பணத்தை அரசுக்கு செலுத்திவிடும் நிலை யில் மீதி குறைந்த விழுக்காட்டைக் கொண்டு நடிப்பு, தயாரிப்பு, இயக்கம், தொழில்நுட்பம், வெளியீடு, விற்பனை, விநியோகம், விளம்பரம் என எல்லா செலவுகளையும் ஈடுகட்டவேண்டிய நிலைக்கு தள்ளப்பட்ட சினிமாத்துறை பெரும் சோகத்திற்கு தள்ளப்பட்டிருக்கிறது. இதற்காக நடிகர் கமல்ஹாசன் தொடர்ந்து விமர்சித்து வந்த நிலையில் தற்போது ரஜினிகாந்த் மெல்ல விமர்சித்திருக்கிறார். அதாவது எங்கள் மீதான இந்த வரிவிதிப்பை தமிழக அரசு ரத்து செய்யவேண்டும் எனும் கருத்தை அவரது டுவிட்டரில் பதிவு செய்தார். இந்தப் பதிவு சமூக வலைத்தளங்களில் வைரலாகி மக்கள் மத்தியில் ரஜினிமீதான பெரும் அதிருப்தியையும் கோபத்தையும் உருவாக்கிவிட்டது. மக்களுக்கு பிரச்சினை என்றால் வாயை மூடிக்கொண்டிருக்கும் அரசியல் ஆசை கொண்ட ரஜினி தனது சொந்த வருமானமும், வியாபாரமும் பாதிக் கப்படுகிறது என்றவுடன் விரைந்து குரல்கொடுப்பது அவரின் சுயநலமும், சுயரூபத்தின் வெளிப்பாடும்தான் என விமர்சனங்கள் கொந்தளித்தன. ரூபா நோட்டுகள் முடக்கத்தின்போது நாங்கள் வங்கி வாசலில் தவம்கிடந்தபோது மோடியை ஆதரித்து முதன்முதலில் கருத்துச் சொன்ன ரஜினி, இது வரை தமிழகமெங்கும் இத்தனை துயரங்களில் வாயைத் துறக்காத ரஜினி இப்போது மட்டும் கருத்திடுவது அவரின் உண்மைத்தன்மையை புலப் படுத்துகின்றது எனவும் செய்திகள் வெளியாகின. ரஜினியின் பதிவை அப்படியே பிரிண்ட் ஸ்கிரீன் எடுத்து அதை வைரலாக்கிவிட்டவர் நடிகர் கமல்ஹாசன்தான். சமூக வலைத்தளங்களில் வலம்வந்த லட்சக்கணக்கான விமர்சனங்களுக்கு நடுவே மிகவும் வரவேற்பைப் பெற்ற வாசகம் இதுதான். ரஜினி சார், உங்களுக்கு வந்தா ரத்தம் மக்களுக்கு வந்தா தக்காளி சட்னியா?


21 வெள்ள நிவாரண மையங்களில் 2,000 பேர் அடைக்கலம்

சுங்கைப்பட்டாணி,

கெடாவின் கோலமூடா, கூலிம், யான் ஆகிய மாவட்டங்களில் ஏற்பட்ட வெள்ளத்தில் பாதிக்கப்பட்ட ஏறக்கு றைய 2,000 பேர் வெள்ள  துயர்துடைப்பு மையங்களில் தங்க வைக்கப்பட்டுள்ளதாக கோலமூடா மாவட்ட பேரிடர் குழுவின் நிர்வாக உறுப்பினர் கேப்டன் அஹ்ஹார் அமாட் கூறினார்.

நேற்று முன்தினம் இரவு 9.00 மணிக்கு அவர்கள் துயர் துடைப்பு மையங்களுக்கு கொண்டுவரப்பட்டுள்ளனர்.

பெரும்பாலான துயர் துடைப்பு மையங்கள் கிராமப்புறங்களில் அமைக்கப்பட்டதாகவும் அவர் சொன்னார். நேற்று காலை 9.00 மணிக்கு 45 கிராமங்கள், 12 இடங்கள் வீடமைப்பு பகுதிகளில் துயர் துடைப்பு மையங்கள் திறக்கப்பட்டுள்ளதாகவும் ஈடோங், செமிலிங்,பெர்மாத்தாங், கெடோங், சுங்கைப்பட்டாணி,கம்போங் லெபாய் மான் ஆகிய இடங்களில் இந்த துயர் துடைப்பு மையங்கள் செயல் படுவதாகவும் அவர் கூறினார்.

Read More: Malaysia Nanban News Paper on 6.11.2017.


தமிழகக் காவல்துறைக்கு அதிர்ச்சியளித்த புள்ளிவிவரம்!

தென்னிந்திய காவல்துறைகளிலேயே தமிழகக் காவல்துறைக்குத்தான் மிகக் குறைந்த சம்பளம்' என சமீபத்திய ஆய்வின் புள்ளி விவரங்கள் தெரிவிக் கின்றன. காவல்துறை ஆராய்ச்சி மற்றும் அபிவிருத்தி மையம், சமீபத்தில் தென்னிந்திய காவல்துறையினர்குறித்து ஓர் ஆராய்ச்சியில் ஈடுபட்டது. அதில், காவல் துறையினரின் ஊதியம்குறித்தும் ஓர் ஆய்வுசெய்தனர். அதன் முடிவுகள்தான் தற்போது வெளியாகி அதிர்ச்சியை ஏற்படுத்தியுள்ளது, குறிப்பாக தமிழகக் காவல்துறைக்கு. 'தென்னிந்திய காவல்துறைகளிலேயே தமிழகப் போலீஸாருக்குத்தான் குறைந்த சம்பளம்' என இந்த ஆய்வு முடிவுகள் தெரிவிக்கின்றன. முதல் இடத்தில் கேரளா மாநிலமும், அடுத்தடுத்த இடங்களில் ஆந்திரா மற்றும் கர்நாடகா மாநிலங்களும் உள்ளன. தமிழ்நாடுதான் கடைசி இடத்தில் உள்ளது. தமிழகக் காவல்துறையினரின் குடும்பங்கள் ஊதிய உயர்வு கோரி தலைமைச் செயலகத்தை முற்றுகையிட முடிவு செய்யப்பட்டிருப்பதாகக் கூறப்பட் டிருக்கும் இந்த நேரத்தில், இந்த ஆய்வு முடிவுகள் வெளியாகி தமிழகக் காவல்துறையினருக்கு அதிர்ச்சியை அளித்துள்ளது.


இந்துக்களை முஃப்தி ரணமாக்கி விட்டார்.

இந்து சமயத்தை இழிவுப்படுத்தி பேசியதாக பெர்லிஸ் முஃப்தி அஸ்ரிக்கு எதிராக இந்துக்கள் நேற்று நாடுமுழுவதும் கொதித்து எழுந்து, போலீஸ் புகார் களை செய்தனர். இந்து சமயத்தை இழிவுப்படுத்தும் நபர்களுக்கு எதிராக கடுமையான நடவடிக்கை எடுக்கப்பட வேண்டும் என்று இந்திய சமுதாயத்தை சேர்ந்த பல அரசு சாரா இயக்கங்கள் தங்கள் புகார்களில் தெரிவித்துள்ளன. தலைநகரில் பல இந்திய இயக்கங்கள் செந்தூல் போலீஸ் நிலையத்தில் புகார் செய்தன. நாடு தழுவிய நிலையில், அஸ்ரிக்கு எதிராக ஆயிரத்திற்கும் மேற்பட்ட போலீஸ் புகார்கள் செய்யப்பட வேண்டும் என்ற இயக்கத்தின் முதல் கட்டமாக நேற்று செந்தூல் போலீஸ் நிலையத்தில் இது மேற் கொள்ளப்பட்டது. ஹிண்ட்ராப் தலைவரான வேதமூர்த்தி தலைமையில், ‘பெர்சத்துவான் ராபாட்’, மலேசிய குருக்கள் சங்கம், சிலாங்கூர் இந்து சங்கம், மலேசிய இந்திய இளைஞர்கள் சங்கம் மற்றும் 10 அரசு சார்பற்ற இந்திய இயக்கங்கள் 20க்கும் மேற்பட்ட போலீஸ் புகார்களை ஒட்டுமொத்தமாக நேற்று செந்தூல் போலீஸ் நிலையத்தில் செய்தன. அதுமட்டுமின்றி, கிள்ளான் பள்ளத்தாக்கு, நெகிரி செம்பிலான், கெடா, பேரா பகுதிகளில் உள்ள போலீஸ் நிலையங்களிலும் பல அரசு சார்பற்ற இந்திய இயக்கங்களைச் சேர்ந்தவர்கள் குழுவாக போலீஸ் புகார்கள் அளிப்பார்கள் என எதிர்பார்ப்பதாக வேதமூர்த்தி கூறினார். பல இன மக்கள் வாழும் இந்த மலேசியாவில் அடுத்தவர்களின் சமய நம்பிக்கைகளை எள்ளி நகையாடுவது சரியில்லை. அவரவர்களின் மத நம் பிக்கைகளைப் பற்றி இழிவாக பேச யாருக்கும் உரிமை இல்லை. அப்படிப்பட்ட செயல் இந்நாட்டின் ஒற்றுமையைச் சீர்குலைக்கும். எனவே அதனைத் தடுப்பது போலீஸ் துறையின் கடமை என்றார் வேதமூர்த்தி. அஸ்ரி மீது அளிக்கப்படும் போலீஸ் புகார்களை போலீஸ் படைத் தலைவர் டான்ஸ்ரீ காலிட் தீவிரமான முறையில் அணுகி, அஸ்ரியை உடனடியாக கைது செய்து விசாரிக்க வேண்டும் என்று ‘பெர்சத்துவான் ராபாட்’ தலைவர் ராஜரத்தினம் கோரிக்கை விடுத்தார். இந்து சமயத்தை இழித்துரைக்கும் வகையில் கடந்த ஏப்ரல் 21 ஆம் தேதி ஒரு கவிதையை பெர்லிஸ் முப்தி முகமட் அஸ்ரி அபிடின் பதிவிறக்கம் செய்து இருந்தார். அதேபோன்று ஒரு காணொளியில் இந்தியாவில் இந்தியர்கள் தாழ்ந்த சாதியினர், அவமான வாழ்க்கை வாழ்ந்தனர். ஆனால், அவர்கள் பிரிட்டிஷாரால் மலேசியாவிற்கு கொண்டு வரப்பட்ட பிறகு உரிமைகளை கோரினர் என்று அஸ்ரி கூறியுள்ளார். இந்தியர்கள் மலே சியாவில் அனுபவிக்கும் வாழ்க்கை அவர்களின் மூல நாட்டில் உள்ளதை விட ஆயிரம் மடங்கு மேலானது என்றும் தெரிவித்து இருந்தார்.


ஜிஎஸ்டி வரி அகற்றப்படும்

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக் அமல்படுத்திய பொருள் மற்றும் சேவை வரியை (ஜி.எஸ்.டி) நம்பிக்கைக் கூட்டணி அகற்றும் என்றும் வாக் குறுதியை நிறைவு செய் வோம் என்றும் அக்கூட்டணியின் தலைவர் துன் மகாதீர் முகமட் கூறியுள்ளார்.இந்த ஜி.எஸ்.டி வரிக்கு பதிலாக ஏற்கெனவே இருந்த விற்பனை மற்றும் சேவை வரியை (எஸ்.எஸ்.டி) புதிய அரசாங்கம் மீண்டும் அமலுக்கு கொண்டு வரும் என அவர் மேலும் சொன்னார்.

Read More: Malasyia Nanban Tamil Daily on 11.5.2018


“இந்த குடும்பம் இனி என் குடும்பம்”- உயிரிழந்த ரசிகர் வீட்டில் கண் கலங்கிய சூர்யா...

நடிகர் சூர்யா தற்போது செல்வராகவன் இயக்கத்தில் என்.ஜி.கே மற்றும் கே.வி. ஆனந்துடன் ஒரு படத்தில் நடித்துகொண்டிருக்கிறார். சமீபமாக இவர் எந்த ஒரு பொதுமேடைகளிலும் கலந்து கொள்ளாமல் பிஸியாக நடித்து வருகிறார்.

சேலம் மாவட்டம் ஆத்தூரில் மணிகண்டன் (வயது 35), இவர் டீக்கடை ஒன்றில் தொழிலாளியாக பணிபுரிந்து வருகிறார். மேலும்  சூர்யா ரசிகர் மன்ற த்தின் சேலம் கிழக்கு மாவட்ட தலைவராகவும் உள்ளார். கடந்த 13ஆம் தேதி இவர் நுரையீரலில் பாதிப்பு காரணமாக மரணம் அடைந்தார்.

இதை கேள்விப்பட்ட நடிகர் சூர்யா சேலத்திலுள்ள மணிகண்டனின் வீட்டிற்கு தனியாக காரில் சென்றார். இரவு 10 மணிபோல் யாருக்கும் தெரியாமல் ரகசி யமாக அவரது வீட்டுக்கு சென்று மணிகண்டனின் குடும்பத்தினருக்கு ஆறுதல் தெரிவித்தார். மணிகண்டனின் மனைவியிடம் மகளின் படிப்பு செலவை ஏற்றுக்கொள்வதாகவும் வாக்குறுதி கொடுத்துள்ளார். இந்த குடும்பம் இனி என்னுடைய குடும்பம், அனைத்து தேவைகளையும் நான் உங்களுக்கு செய்து வைக்கிறேன் என்று ஆறுதல் கூறினார்.


எச்.ராஜா, எஸ்.வி.சேகரை கைது செய்ய தேவையில்லை - மாஃபா பாண்டியராஜன்

விமானத்தில் கோஷம் எழுப்பியதால் மாணவி சோபியா கைது செய்யப்பட்டார். ஆனால் எச்.ராஜா, எஸ்.வி.சேகர் ஆகியோரின் செயல்களால் சட்டம் ஒழுங்கு பாதிக்கப்படாததால் அவர்களை கைது செய்ய தேவையில்லை என்று  அமைச்சர் மாஃபா பாண்டியராஜன் கூறியுள்ளார்.

விநாயகர் சதுர்த்தியை முன்னிட்டு, புதுக்கோட்டை மாவட்டம் திருமயம் போலீஸ் சரகத்துக்குட்பட்ட மெய்யபுரம் என்ற ஊரில் பா.ஜ.க.வினர் விநாயகர் சிலை அமைத்திருந்தனர்.அந்த சிலையை கடந்த ஞாயிற்றுக்கிழமை ஊர்வலமாக எடுத்து சென்று நீர்நிலையில் கரைப்பதற்கு முடிவு செய்தனர். விநாயகர் சிலை ஊர்வலத்தைத் தொடங்கி வைப்பதற்கு பா.ஜ.க. தேசிய செயலாளர் எச்.ராஜாவை திருமயம் தாலுகா பா.ஜ.க.வினர் அழைத்திருந்தனர்.

மெய்யபுரம் அருகே ஒரு இடத்தில் மேடை அமைக்க இந்து அமைப்பினர் போலீசாரிடம் கடிதம் கொடுத்து அனுமதி கேட்டனர். ஆனால் போலீசார் அனுமதி மறுக்கவே எச்.ராஜா போலீசார் மற்றும் நீதிமன்றத்தை அவதூறாக பேசினார். இந்த வீடியோ சமூக வலைதளங்களில் வைரலாக பரவியது.

இதையடுத்து எச்.ராஜா மீது நடவடிக்கை எடுக்க பல்வேறு தரப்பில் இருந்தும் கோரிக்கை வலுத்து வருகிறது. எச்.ராஜாவை தேசிய பாதுகாப்பு சட்டத்தின் கீழ் கைது செய்ய வேண்டும் என்று ஈவிகேஎஸ் இளங்கோவன் கூறியுள்ளார். எச். ராஜாவை குண்டர் சட்டத்தில் கைது செய்ய கோரி திருமாவளவன் கூறி யுள்ளார்.  உயர்நீதிமன்றத்தில் இந்த வழக்கை தாமாக முன்வந்து விசாரிக்க நீதிமன்றம் முடிவு செய்து, 4 வாரங்களுக்குள் எச்.ராஜா பதிலளிக்க உத்தரவிட்டது.

இந்த நிலையில் செய்தியாளர்களிடம் பேசிய மாஃபா பாண்டியராஜன், பறந்து கொண்டிருக்கும் விமானத்தில் கோஷம் எழுப்புவது என்பது கைது செய்ய ப்பட வேண்டிய ஒரு குற்றம். சும்மா இருப்பவர்களை கைது செய்ய முடியாது.

என்னைப் பொறுத்தவரையில் எச்.ராஜா வழக்கிலோ, இதற்கு முன்பு எஸ்.வி.சேகர் வழக்கிலோ அந்த மாதிரியான ஒரு நிலை இல்லை என்பதுதான் எங்க ளுடைய கருத்து. கைது செய்ய தேவையில்லை. கைது செய்யப்பட வேண்டும் என்ற அளவுக்கு சட்டம் ஒழுங்கு பிரச்சனை உருவாகவில்லை என்றார்.


நகைக் கடைக்குள்  வெ.65,000 மதிப்பிலான 14 தங்கச் சங்கிலிகளுடன் தப்பியோடிய பெண்கள்

(எம்.கே.வள்ளுவன் / ஜேம்ஸ் கந்தையா) குளுவாங்,

வாடிக்கையாளர்கள் போன்ற பாவனையில் நகைக்கடைக்குள் நுழைந்த ஐந்து பெண்கள் வெ.65,000 மதிப்பிலான 14 தங்கச் சங்கிலிகளுடன் தப்பியோடினர். இங்குள்ள ஜாலான் டத்தோ தான் செங் லியோங்கிலுள்ள ஒரு நகைக்கடையில் அச்சம்பவம் புதன்கிழமை நிகழ்ந்ததாக குளுவாங் மாவட்ட போலீஸ் தலை வர் உதவிக் கமிஷனர் முகமட் அப்டோ இஸ்மாயில் நேற்று தெரிவித்தார்.கடந்த புதன்கிழமை மாலை 5.30 மணிக்கு நடந்த அச்சம்பவத்தில் நகைகள் வாங்குவது போல் வந்த அந்த ஐந்து பெண்களிடமும் கடையின் 19 வயது பணியாளர் நகைகளை காட்டிக் கொண்டிருந்தார்.

Read Nore: Malaysia Nanban Tamil Daily on 2.3.2019


50 மாணவர்கள் இருந்தும் சீபீல்டூ இடைநிலைப் பள்ளியில் தமிழுக்கு இடமில்லை.

(எஸ்.எஸ்.பரதன்) தஞ்சோங்மாலிம்,

சிலாங்கூர், ஷா ஆலம் நகரை ஒட்டியுள்ள சீபீல்டு இடைநிலைப் பள்ளியில் 50 இந்திய மாணவர்கள் இருந்தும் இங்கு தமிழ்மொழி வகுப்புகள் நடை பெறாமல் இருப்பது வேதனையளிப்பதாக வட்டார இந்தியப் பெற்றோர்கள் தெரிவித்துள்ளனர். அப்பள்ளியில் நாற்பதுக்கும் மேற்பட்ட மாணவர்கள் தமிழ்மொழியினைக் கற்பதற்கு ஆர்வமாக இருந்த போதிலும், ஒரு வகுப்பில் குறிப்பிட்ட மாணவர்கள் இருந்தால் மட்டுமே தமிழ்மொழி வகுப்புகள் நடத்தப் படும் என்பதில் பள்ளி நிர்வாகம் உறுதியாக இருப்பதாகத் தெரிய வந்துள்ளது.

Read More: Malaysia Nanban Tamil daily on 20.5.2019


கத்தார் மீதான தடைக்கு அமெரிக்காவே காரணம்! ஈரான் பகிரங்கக் குற்றச்சாட்டு

கத்தார்மீது தடை விதித்ததிலிருந்து வளைகுடா நாடுகளில் தொடரும் குழப்பங்களுக்கு அமெரிக்காவே காரணம் என ஈரான் குற்றம் சாட்டியுள்ளது. கத்தார்மீது சவுதி அரேபியா, பஹ்ரைன் உள்ளிட்ட வளைகுடா நாடுகள் தூதரக உறவை முறித்துக்கொள்வதாக அறிவித்திருந்தனர். மேலும், தீவிரவாதத் துக்குத் துணைபுரிவதாகக் கத்தார்மீது பல தடைகள் விதிக்கப்பட்டு வந்தன. இதனால் வளைகுடா நாடுகள் மத்தியில் குழப்பமும், பதற்றமும் நிலவி வந் தது. இந்நிலையில் இந்த அத்தனைப் பிரச்னைகளுக்கும் அமெரிக்கா மட்டும்தான் காரணம் என ஈரானின் மூத்த தலைவர் அயோடோலா அலி கமெனேய் குற்றம் சுமத்தியுள்ளார். இதுகுறித்து அயோடோலா அலி கமெனேய் அவர்களின் அதிகாரபூர்வ தளத்தில் வெளியிட்டுள்ள செய்தியில், ‘வளைகுடா நாடுகளுக்கு மத்தியில் நிலவும் குழப்பங்களுக்கு அமெரிக்காவே காரணம். ஐஎஸ் இயக்கத்துக்கும், தீவிரவாதத்துக்கும் எதிராக செயல்படுவதாக அமெரிக்கா கூறுவது வெறும் பொய்’ எனக் குற்றச்சாட்டு பதியப்பட்டுள்ளது. மேலும், ஐஎஸ் இயக்கம் என்ற ஒரு தீவிரவாத இயக்கத்தை உருவாக்கியதே அமெரிக்காதான் என்றும் கமெனேய் குற்றம் சாட்டியுள்ளது பரபரப்பை ஏற்படுத்தியுள்ளது. ஈரான்-அமெரிக்காவின் தொடர்பு 1979 முதல் பிரிந்தே உள்ளது. இந்த இரு நாடுகளுக்கும் இடையே எவ்வித உறவும் இதுவரையில் இல்லை என்பது குறிப்பிடத்தக்கது.


மோடி டீ விற்ற ஸ்டேஷனுக்கு ரூ.8 கோடி ஒதுக்கீடு

பிரதமர் நரேந்திர மோடி டீ விற்பனை செய்த ரயில்வே ஸ்டேஷன், எட்டு கோடி ரூபாய் செலவில், மேம்படுத்தப்பட உள்ளது.குஜராத் மாநிலம், மேக்சானா மாவட்டத்தில் உள்ளது வாத்நகர் ரயில்வே ஸ்டேஷன். இங்குள்ள டீ கடையில், தன் சிறு வயதில் தந்தையுடன் டீ விற்பனை செய்து வந்ததாக, 2014 லோக் சபா தேர்தல் பிரசாரத்தின் போது, பிரதமர் மோடி அடிக்கடி குறிப்பிட்டார். இந்த ரயில்வே ஸ்டேஷன் தற்போது மேம்படுத்தப்பட உள்ளதாக, ரயில்வே துறை இணை அமைச்சர் மனோஜ் சின்கா கூறியுள்ளார். அவர் மேலும் கூறுகையில், '' இதற்காக, 8 கோடி ரூபாய் ஒதுக்கப்பட்டுள்ளது. வாத்நகர் - மேக்சானா ரயில்வே ஸ்டேஷன்களுக்கு இடையேயான மீட்டர் கேஜ் ரயில் பாதை, அகல ரயில் பாதையாக மாற்றும் பணி ஏற்கனவே துவங்கி விட்டது. வாத்நகர் உள்ளிட்ட மூன்று பகுதிகளை, சுற்றுலா தலங்களாக தரம் உயர்த்த, 100 கோடி ரூபாய் செலவில் திட்டம் மேற்கொள்ளப்பட்டு வருகிறது. அதில் ஒரு பகுதியாக தான், வாத்நகர் ரயில்வே ஸ்டேஷன் மேம்படுத் தப்படுகிறது,'' என்றார்.


எனது உதவியின்றி புதிய அரசாங்கம் ஒருபோதும் அமையாது

என்னுடைய விருப்பம் மற்றும் ஆதரவு இன்றி எவரும் அரசாங்கம் ஒன்றை அமைக்க முடியாது என அதிபர் மைத்திரிபால சிறிசேன தெரிவித்துள்ளார். மெதிரிகிரிய, மீகஸ்வெவ ஆரம்ப மருத்துவ சிகிச்சை பிரிவை இன்று திறந்து வைத்து உரையாற்றும் போதே அவர் இதனை கூறியுள்ளார். நாடாளு மன் றத்தில் 113 வாக்குகளைப் பெற்றுக்கொண்டாலும் அரசியலமைப்புச் சட்டத்தின் பிரகாரம் எனது உதவியின்றி எப்படி புதிய அரசாங்கத்தை அமைக்க முடியும் என்றும் அவர் குறிப்பிட்டுள்ளார்.


அருவா சண்ட

ஒயிட் ஸ்கிரீன் புரொடக்ஷன் நிறுவனம் சார்பில் வி.ராஜா பிரமாண்டமாக தயாரித்து வரும் படம் “அருவா சண்ட“ படப்பிடிப்பு முடிவடைத்து குரல்பதிவு பணி நடை பெறுகிறது. அருவா சண்ட படத்தின் கதை திரைக்கதை வசனங்களை எழுதி இயக்கும் ஆதிராஜன் பட பற்றி கேட்டபோது அவர் கூறியதாவது. சுருக்கமாகச் சொன்னால் காதல் சண்டையும் கபடிச் சண்டையும் தான் அருவாசண்டயின் கதைக்களம். வளர்ச்சியடைந்த நாகரீக சமுதாயத்திலும் நீரு பூத்த நெருப்பாக கனன்று கொண்டிருக்கிறது சாதி வெறி.

தென்மாவட்டங்களில் அது கொழுந்து விட்டு எரிகிறது. தர்மபுரி கலவரங்கள் வட மாவட்டங்களிலும் சாதியின் வன்மத்தை பதிவு செய்கின்றன. இப்ப டிப்பட்ட கௌரவக் கொலைகளின் நியாய, அநியாயங்களை பொறி பறக்கும் வார்த்தைகளால் அலசும் விதமாக உருவாக்கப்பட்டிருக்கிறது இப்படத்தின் திரைக்கதை. உச்சகட்ட காட்சி மனசாட்சி உள்ள அத்தனை பேரையும் உலுக்கி எடுக்கும்.

அதே போல வீரத்தமிழனின் தேசிய அடையாளம் கபடி. பட்டித்தொட்டியில் மட்டுமல்ல சிட்டியிலும் இளைஞர்களின் விருப்பமான வீர விளையாட்டாக இருந்து வருகிறது. ஐ.பி.எல் கிரிகெட்டை போல, இன்று நாடு முழுவதும் பிரபலமாகி வரும் “புரோகபடி“ தேசிய அளவில் கபடி வீரர்களால் பணத்தையும் புகழையும் அங்கீகாரத்தையும் பெற முடியும் என்பதை உறுதிப்படுத்தி வருகிறது. அந்த வகையில் கபடி வீரர்களின் லட்சியங்களுக்கு உற்சாகமூட்டும் வகையிலும் “அருவா சண்ட“ படம் அமைந்திருக்கிறது.

சரண்யா பொன்வண்ணன் இதுவரை ஏற்றிராத வேடத்தில் உருக்கமாக நடித்திருக்கிறார். காட்சியமைப்பும் வசனங்களும் உயிர்ப்புடன் உணர்ச்சிப்பூர்வ மாக இருக்கின்றன என்று சரண்யா பொன்வண்ணன் படப்பிடிப்பின்போது பாராட்டினார். முக்கிய வேடத்தில் ஆடுகளம் நரேன் சௌந்தர்ராஜா காதல் சுகுமார் மதுரை சுஜாதா ஆகியோர் நடிப்பில் மிரட்டி இருகிறார்கள். பக்கா கமர்ஷியல் படமாக உருவாகி வருகிறது “அருவா சண்ட“ என்கிறார் இயக்குனர் ஆதிராஜன்.

கபடி வீரர் ராஜா நாயகனாக நடிக்க, நாயகியாக மாளவிகா மேனன் நடிக்கிறார். மற்றும் கஞ்சா கருப்பு இயக்குனர் மாரிமுத்து பயில்வான் ரங்கநாதன் விஜய் டிவி சரத் நெல்லை சிவா வெங்கடேஷ் ரஞ்சன் டெலிபோன் ராஜ் சூரியகாந்த் உட்பட பலர் நடித்திருக்கின்றனர்.

தரண் இசையமைக்க, கவிப்பேரரசு வைரமுத்து பாடல்களை எழுதியிருக்கிறார். ஒளிப்பதிவு சந்தோஷ்பாண்டி, படத்தொகுப்பு வி.ஜே.சாபு ஜோசப், கலை சுரேஷ் கல்லேரி, ஸ்டன்ட் தளபதி தினேஷ், நடனம் சிவசங்கர், தீனா, ராதிகா, தயாரிப்பு நிர்வாகம் கே.வீரமணி. படப்பிடிப்பு சென்னை புறநகர் பகுதிகள் மதுரை பொள்ளாச்சி சேலம் கேரளா பகுதிகளில் நடைபெற்று முடிந்திருக்கிறது.


‘ஹேர் கலரிங்’கில் எத்தனை வகை?

“ஹேர் கலரிங்’ என்பது, பேஷன் உலகில் ஆதிக்கம் செலுத்தி வரும் ஒரு விஷயமாக இன்று உருவாகி விட்டது. சிலர், தங்கள் கூந்தலுக்கு அழகு சேர்ப்பதற்காகவும், சிலர் தங்களின் நரை முடிகளை மறைப்பதற்காகவும் ஹேர் கலரிங் செய்கின்றனர். ஒருவரின் தோற்றத்தை வேகமாக மாற்றுவதற்கான சிறந்த வழி ஹேர் கலரிங். தற்போது ஹேர் கலரிங், பலதரப்பட்ட கூந்தல் தன்மைகளுக்கு ஏற்ப, பல்வேறு வண்ணங்கள் மற்றும் தரங்களில் கிடைக்கின்றன. “ஹேர் கலரிங்’ வகைகள்: ஹேர் கலரிங் செய்வதற்காக பயன்படுத்தப்படும் வண்ணங்கள், திரவம், பவுடர், ஆயில் கிரீம்கள் மற்றும் ஜெல்கள் உட்பட பல வகைகளில் கிடைக்கிறது. நிரந்தர ஹேர் கலரிங் செய்வதற்காக ஜெல் மற்றும் பிற பொருட்கள் ஆகியவையும், தற்காலிக மற்றும் குறிப்பிட்ட காலம் நிரந்தரமாக இருக்கும் செமி-பெர்மனன்ட் கலரிங் செய்வதற்காக, மஸ்காரா, கிரேயான்ஸ் மற்றும் வண்ண கூந்தல் ஸ்பிரேக்கள் ஆகியவை பயன்படுத்தப்படுகின்றன. கூந்தலின் நீளத்தை பொறுத்து, அதற்கு ஹேர் கலரிங் செய்வதற்கான செலவும் ஏற்படும். குட்டையான மற்றும் நடுத்தர அளவிலான கூந்தல் வகைகளுக்கு, “ஹேர் கலரிங்’ செய்தால், மிக அழகாக தோற்றமளிக்கும். “ஹேர் கலரிங்’ செய்பவர்கள், நிரந்தமாக செய்து கொள்வதா அல்லது தற்காலிகமாக செய்து கொள்வதா என்பதை முதலில் தீர்மானித்துக் கொள்ள வேண்டும். நரை முடியை மறைப்பதற்காக ஹேர் கலரிங் செய்ய விரும்புபவர்கள், நிரந்தமான ஹேர் கலரிங் முறையை தேர்ந்தெடுத்துக் கொள்ளலாம். மேலும், ஒட்டுமொத்த கூந்தலையும் ஹேர் கலரிங் செய்து கொள்ளுவதா அல்லது ஹைலைட் மட்டும் செய்து கொள்ளுவதா என்பதையும் தீர்மானித்துக் கொள்ள வேண்டும். ஹேர் கலரிங் முறைகள்: ஹைலைட்டிங், ஸ்ட்ரீக்கிங், பிராஸ்டிங், பிங்கர் பெயின்டிங் ஆகியவை ஹேர் கலரிங் செய்யப்படும் பல்வேறு முறைகள். ஆனால், இன்றைய நவீன இளைஞர்கள் பொதுவாக, ஹை லைட்டிங் மற்றும் ஸ்ட்ரீக் கிங் ஆகியவற்றையே விரும்புகின்றனர். கூந்தல் பல பாகங்களாக பிரிக் கப்பட்டு வண்ணங்கள் பூசப்படுவதற்கு “ஹைலைட்டிங்’ என்று பெயர். பிரவுன் மற்றும் கோல்டன் நிறங்கள், மாநிற சருமத்தினருக்கும் சிவப்பு நிறம், நல்ல வெண்மையான சருமத்தினருக்கும் பொருத்தமாக இருக்கும் என, நிபுணர்கள் பரிந்துரைக்கின்றனர்.


வாகன சம்மனுக்கு 50% கழிவு: கிள்ளான் எம்பிகே தகவல்

கே.வி.சுதன் கிள்ளான், கிள்ளான் வட்டாரத்தில் நகராண்மைக் கழகத்தின் (எம். பி.கே.) நிர்வாகத்திற்கு உட்பட் டுள்ள வாகன நிறுத்துமிடங்களில் விதிமுறை களை அனுசரிக்காத காரணத்தினால் அபராத நோட்டீஸ் பெற்றுள்ள வாகனமோட்டிகளுக்கு வரும் ஜூலை மாதம் 50% கழிவு வழங்கப்படும் என்று அதன் தலைவர் டத்தோ யாசிட் பிடின் தெரிவித்தார். இதன் தொடர்பில், கனரக வாகனங்களுக்கான அபராதத் தொகையில் 500 வெள்ளியிலிருந்து 200 வெள்ளி வரை குறைக் கப்பட்டுள்ளது. மேலும் கடந்த வருடங்களில் இதுபோன்ற அபராத சம்மன் பெற்றவர்களுக்கும் இச்சலுகை வழங்கப்படுவதாகக் கூறிய அவர், கிள்ளான் வாசிகள் யாரேனும் இதுவரை வாகன நிறுத்த சம்மன்களைக் கட்டத் தவறியிருந்தால் இவ் வாய்ப்பைப் பயன்படுத்திக் கொள் ளுமாறு கேட்டுக் கொண்டார்.


மஸ்ஜிட் இந்தியா பகுதியில் நிலைமை மோசமானால் இராணுவம் அழைக்கப்படும்

கோலாலம்பூர் ஜாலான் மஸ்ஜிட் இந்தியா பகுதியில் உள்ள ரமலான் மாத அங்காடிக் கடைகளை குண்டர்தன போக்குடைய வியாபாரிகள் ஆக்கிரமித்துள்ளனர். கோலா லம்பூர் மாநகர் மன்றம் இப்போது இவ்விவகாரத்தை கையாண்டு வருகிறது. நிலைமை மோசமானால் இராணுவம் அழைக்கப்படலாம் என்று கூட்டரசுப் பிரதேச, அமைச்சர் டத்தோஸ்ரீ தெங்கு அட்னான் தெங்கு மன்சோர் எச்சரித்தார். ஜாலான் மஸ்ஜிட் இந்தியா பகுதியில் உள்ள அங்காடிக் கடைகளை குண்டர்தனமாக செயல்படும் வியாபாரிகள் ஆக்கிரமித்துக் கொண்டுள்ளனர். இவ் விவகாரம் தொடர்பில் கோலாலம்பூர் மாநகர் மன்றம் போலீசில் புகார் செய்துள்ளது. இந்த வியாபாரிகளில் பெரும்பாலோர் வெளியார். சிலாங்கூர் மாநி லத்தைச் சேர்ந்தவர்கள். இவர்கள் எல்லாம் விரைவாக வெளியேற வேண்டும். புனித ரமலான் மாதத்தின்போது இப்பகு தியின் நிலை சீராகவும் கட்டொ ழுங்குடன் காணப்பட வேண்டும். இந்த வர்த்தகப் பகுதி கோலாலம்பூர் கூட்டரசுப் பிரதேச வாசிகளுக்கு உரிய ஒன்று. நாங்கள் பரிசோதனை செய்ததில் சிலாங்கூர் மாநிலத்தைச் சேர்ந் தவர்கள் பெரும்பான்மையினர் இப்பகுதியினை ஆக்கிரமித்துக் கொண்டுள்ளனர்.அநேக விரும்பத்தகாத சம்பவங்கள் நிகழ்ந்துள்ளன. தகராறுகளும் வன் முறைகளும் நடந்துள்ளது. நடவடிக்கை எடுக்க வேண்டும் என்று காவல்துறைக்கு வேண்டுகோள் விடப்பட்டுள்ளது என்று செய்தியாளர்களிடம் அமைச்சர் டத்தோஸ்ரீ தெங்கு அட்னான் தெரிவித்தார். வர்த்தகர்கள் லைசென்சை பெற தக்க வழிமுறையினை கையாள வேண்டும். வர்த்தகர் களுக்கு தேவையான வர்த்தக இடங்களை வழங்குவதற்கு சிலாங்கூர் மந்திரி புசார் டத்தோஸ்ரீ முகமது அஸ்மி ஆவன செய்ய வேண்டும் என்று அமைச்சர் அறைகூவல் விடுத் தார்.இவர்களின் பிரச்சினையை நான் நன்கறிவேன். ஆனால், கோலாலம்பூர் கூட்டரசுப் பிர தேச மக்களுக்காக ஒதுக்கப்பட்ட இடங்களை இவர்களுக்கு நான் தாரைவார்த்து விட இயலாது. பிரச்சினையை சீக்கிரமாக சிலாங்கூர் மந்திரிபுசார் அஸ்மின் அலியிடம் கொண்டு செல்லுங் கள். அவர்தான் இதற்கு தீர்வு காண வேண்டும். மீண்டும் இவ்விவகாரம் தலைதூக்காதபடி பார்த்துக் கொள்வதற்கு தான் எந்தவொரு அதிகார ஏஜென்சியுடன் ஒத்து ழைக்க தயார் என்றார் டத்தோஸ்ரீ தெங்கு அட்னான். அநேக நிகழ்வுகள் நிகழ்ந் துள்ளன. கலவரம் மூண்டது, நிலைமை அசிங்கமாக காட்சி யளித்தது. பாதிக்கப்பட்ட பகுதி யினை நான் பார் வையிடுவேன்; கண்காணிப்பேன். வர்த்தகப் பகுதியின் ஆக்கிரமிப்பாளர்கள் குண்டர்கள் போல் நடந்து கொள்ள வேண்டாம் என்று அமைச்சர் அட்னான் அறிவுறுத்தினார். கோலாலம்பூர் மாநகர் மன்ற அதிகாரிகள் தற்போது நிலைமையினை கண்காணித்து வருகின்றனர். நிலைமை கட்டுமீறு மானால் ரேலா, சிவில் தற்காப் புத் துறை அல்லது ராணுவத்தின் உதவி நாடப்படும் என்று அமைச்சர் அதிரடியாக தெரிவித்தார்.


சொந்த மகனைக் கொன்ற தந்தை!

மூன்று வயது மகனை கொலை செய்த குற்றத்திற்காக தந்தைக்கும் அவரின் பெண் நண்பருக்கும் நேற்று இங்குள்ள உயர்நீதிமன்றத்தில் சாகும் வரை தூக்குத் தண்டனை விதிக்கப்பட்டது. தூக்குத் தண்டனை விதிக்கப் பட்ட அந்த ஆடவர் அச்சிறுவனின் தந்தையான முகமட் இம்ரான் முகமட் ரம்லி (வயது 34), அவரின் பெண் நண்பர் நோர் ஹிடாயா மாமிட் (வயது 30) ஆகிய இருவ ரும் கடந்த 16.12.2013ஆம் தேதிமுதல் 19.12.2013 ஆம் தேதிவரை எண். ஏ2-22, ஸ்ரீ புத்ரா அப்பார்ட் மெண்ட், ஜாலான் மெரான்தி-7, கூலாய் எனும் வீட் டில் மகனை கொலை செய்ததாக குற்றவியல் பிரிவு 302 இன் கீழ் கொலைக் குற்றச்சாட்டு சுமத்தப்பட்டது. அரசு தரப்பில் ஆஜரான டிபிபி நோர் ஈப்பா சரிலா அப்துல் ரஹ்மான், சந் தேகத்திற்கு இடமின்றி, கொலை செய்ததற்கான ஆதார த்தை நீதிமன்றத்தில் நிரூபித் ததைத் தொடர்ந்து கொலைக் குற்றம் சுமத்தப்பட்ட முகமட் இம்ரான் முகமட் ரம்லி மற்றும் நோர்ஹிடாயா மமிட் ஆகியோ ருக்கு உயர்நீதிமன்ற நீதிபதி கோலின் லோவ்ரன்ஸ் செக்யுரா, சாகும்வரை தூக்குத் தண்டனை விதித்து தீர்ப்பளித்தார்.


The Biggest Indian Wedding Ceremony in Malaysia on 4th July 2021 at Grand Centro Ballroom,

Centro Mall,

PACKAGE PRICE : RM 3888.00

Closing Date is on 18th JUNE 2021

Call us now to be part of this iconic celebrations, be the first 30 couples to register with Centro and win a Mystery Gift.

For more information, please contact us on Whatsapp at 016-419 2011 or email e.kelsie@centro.com.my


சங்க நதி மூத்த எழுத்தாளர் பூ.அருணாசலம் காலமானார்

சுங்கை சிப்புட், நாட்டின் மூத்த தமிழ் எழுத்தாளரும் தேசிய நில நிதி கூட்டுறவு சங்கத்தின் முன்னாள் பணியாளருமான சங்கநதி எழுத்தாளர் பூ.அருணாசலம் நேற்று மாலையில் காலமானார். அவருக்கு வயது 80. அவர் இறக்கும்போது வீட்டில் அவரின் மகன் ஒருவர் மட்டுமே இருந்துள்ளார். காலஞ்சென்ற பூ. அருணாசலத்திற்கு மூன்று ஆண் பிள்ளைகளும் இரண்டு பெண் பிள்ளைகளும் உள்ளனர். மஇகாவின் ஐந்தாவது தேசியத் தலைவரும் கூட்டுறவு தந்தையுமான மறைந்த துன் வீ.தி. சம்பந்தனுடன் நெருக்கமாக இருந்தவரான பூ. அருணாசலம் தொடக்கத்தில் சங்க நதி எனப்படும் சுங்கை சிப்புட்டில் களப்பிரிவு அதிகாரியாகவும் பின்னர் கோலாலம்பூரில் தேசிய நில நிதி கூட்டுறவு சங்கத்தில் பணியாளராகவும் பணியாற்றி ஓய்வு பெற்றவர் ஆவர். துன் சம்பந்தனைப் போல் வேஷ்டியை அணியும் பாரம்பரியத்தை தனது வாழ்நாளில் இறுதி மூச்சு வரை கொண்டிருந்தார். துன் வீ.தி. சம்பந்தனுக்கு பிறந்த நாள் விழாவை ஒவ்வொரு நாளும் இவர் சிறப்பாக முன்னெடுத்து சுங்கை சிப்புட்டில் நடத்தி வந்துள்ளார். கடந்த 18-6-2017 அன்று சுங்கை சிப்புட்டிலுள்ள அருள்மிகு சுப்பிரமணியர் சுவாமி திருக்கோவில் உள்ள கல்யாண மண்டபத்தில் துன் சம்பந்தனின் 98 ஆவது பிறந்த நாள் கொண்டாடத்தை துன் சம்பந்தனின் புதல்வி தேவகுஞ்சரி தலைமையில் வெற்றிகரமாக நடத்தினார். ஒவ்வொரு வருடமும் துன் சம்பந்தனின் பிறந்த நாள், இறந்த நாள் அன்று அனைத்து தமிழ் நாளிதழ்களிலும் துன் சம்பந்தனின் சேவையை போற்றும் கட்டுரைகளை துன் சம்பந்தன் மறைந்த 1979 முதல் கடந்த 38 ஆண்டு காலமாக எழுதி வந்துள்ளார். மலேசிய தமிழ் எழுத்தாளர் சங்கத்தின் மூத்த உறுப்பினராகவும் முன்னாள் பொருளாளராகவும் இருந்து வந்துள்ளார். பத்திரிகையாளர்களுடன் நல்லதொரு நட்பு கொண்டிருந்த சிறந்த பண்பாளராகவும் அவர் விளங்கியுள்ளார். தமிழுக்கு தொண்டாற்றி மறையும் எழுத்தாளர்கள் குறித்து ஆழ்ந்த வருத்தம் தெரிவித்து அவர்களின் சிறப்புகளை பத்திரிகை களில் எழுதுவதை மறைந்த பூ. அருணாசலம் வழக்கமாக கொண்டிருந்தார். ஆக கடைசியாக அவர் கடந்த ஜூன் 15 ஆம் தேதி வியாழக்கிழமை மைதீ.சுல்தான் மறைவு குறித்து தனது இரங்கல் செய்தியை தெரிவித்து இருந்தார். அவரின் நல்லக்க இறுதிச்சடங்கு அவர் பிறந்த மண்ணான சங்கநதி சுங்கை சிப்புட்டில் இன்று வெள்ளிக்கிழமை நடைபெறுகிறது.


அனுஷ்காவுக்கு திருமணம்:

நடிகை அனுஷ்காவுக்கும், ஹைதராபாத்தை சேர்ந்த தொழில் அதிபருக்கும் திருமணம் நடக்க உள்ளதாம். சூப்பர் தெலுங்கு படம் மூலம் நடிகையானவர் அனுஷ்கா. அருந்ததி படம் மூலம் மிகவும் பிரபலமானார். தற்போது பாகுபலி 2 படத்தில் பிசியாக உள்ளார். இது தவிர இரண்டு தெலுங்கு படங்கள், எஸ் 3 படத்திலும் பிசியாக உள்ளார். அடுத்த மாதம் அவருக்கு 35 வயது ஆக உள்ளது. இந்நிலையில் அவருக்கு திருமணம் செய்து வைக்க பெற்றோர் தயாராகிவிட்டனர். திருமணம் திருமணம் அனுஷ்காவின் பெற்றோர் ஊர், ஊராக மாப்பிள்ளை பார்த்து இறுதியில் ஹைதராபாத்தை சேர்ந்த தொழில் அதிபர் ஒருவரை தேர்வு செய்துள்ளார்களாம். அனுஷ்காவுக்கும், அவருக்கும் அடுத்த ஆண்டு திருமணம் நடக்கும் என்று கூறப்படுகிறது. பாகுபலி 2 பாகுபலி 2 ராஜமவுலி இயக்கத்தில் அனுஷ்கா பாகுபலி 2 படத்தில் நடித்துக் கொண்டிருக்கிறார். பாகுபலி ரிலீஸான பிறகு திருமணம் செய்து கொள்ள வசதியாக அவர் புதிய படங்களில் நடிக்க ஒப்புக்கொள்ளவில்லை. பாகுபலி 2 அடுத்த ஆண்டு ஏப்ரல் மாதம் ரிலீஸாகிறது. தயாரிப்பாளர் தயாரிப்பாளர் அனுஷ்காவுக்கும், ஏற்கனவே திருமணமான தெலுங்கு பட தயாரிப்பாளருக்கும் இடையே காதல் என்றும், இருவரும் திருமணம் செய்து கொள்ள முடிவு செய்துள்ளதாகவும் கடந்த மாதம் டோலிவுட்டில் பேச்சாகக் கிடந்தது என்பது குறிப்பிடத்தக்கது. சமந்தா சமந்தா டோலிவுட்டில் கொடி கட்டிப் பறக்கும் அனுஷ்காவுக்கும், சமந்தாவுக்கும் அடுத்த ஆண்டு திருமணம் நடக்க உள்ளது. இதில் யாருக்கு முதலில் திருமணம் என்பது தெரியவில்லை.


70 வயது முதியவரை திருமணம் செய்த இளம்பெண்  முதலிரவில் நகைகளுடன் ஓட்டம்

இஸ்லாமாபாத்,

முதியவர்  ஒருவரை இளம்பெண் திருமணம் செய்து கொண்ட நிலையில் முதலிரவில் கணவரின் விலையுயர்ந்த பொருட்களுடன் அப்பெண் ஓட்டம் பிடித்த சம்பவம் பரபரப்பை ஏற்படுத்தியுள்ளது. பாகிஸ்தானின் பஞ்சாப் மாநிலத்தின் சர்கோதா மாவட்டத்தைச் சேர்ந்தவர் முகமது முஸ்தபா (70). இவருக்கும் நஜ்மா பிபி (28) என்ற இளம்பெண்ணுக்கும் திருமணம் நடைபெற்றது. முஸ்தபாவுக்கு இது இரண்டாம் திருமணம் என்ற நிலையில், நஜ்மா பிபிக்கு ரொக்கப் பணமும் முதல் மனைவியின் நகைகளையும் அவர் கொடுத்தார்.

இந்நிலையில் முதலிரவில் நஜ்மா பிபி தனது கணவர் முஸ்தபாவுக்கு பாலில் தூக்க மாத்திரைகளை கலந்து கொடுத்த நிலையில் அவர் மயங்கினார். பின்னர் காலையில் முஸ்தபா எழுந்த போது அவருக்கு அதிர்ச்சி காத்திருந்தது.

காரணம், வீட்டில் இருந்த விலையுயர்ந்த பொருட்களை திருடி கொண்டு நஜ்மா பிபி ஓட்டம் பிடித்ததை முஸ்தபா உணர்ந்தார். இது குறித்து போலீசில் புகார் அளித்துள்ள முஸ்தபா, நஜ்மா பிபி ஒரு கும்பலுடன் சேர்ந்து என்னை ஏமாற்றி விட்டார். இது குறித்து விசாரித்து அவர்களை கைது செய்ய வேண்டும் என குறிப்பிட்டுள்ளார்.


தமிழ்ப்பள்ளியே நமது தேர்வு : வெற்றிக்கு வித்திட்ட தமிழ்ப்பள்ளி  ஆண்டு 5/16

வர்த்தகத்தில் தோல்விகளைக் கண்டு அஞ்சக்கூடாது. தோல்விகளிலிருந்துதான் மிகப் பெரிய வளர்ச்சிகள் பதிவு செய்யப்பட்டுள்ளன எனும் டீ ஹோக் (
Dee Hock
)
 என்பவரின் வைர வரிகள் பொதுவாகவே எல்லா வர்த்தகர்களுக்கும் பொருந்தும் எனக் கூறுகின்றார் 10 ஆண்டுகளுக்கும் மேலாக கிரேட் விஷன் இலக்ட்ரிகல் என்ஜினியரிங் (
Great Vision Electrical Engineering
)
 எனும் நிறுவனத்தை வழிநடத்தி வரும் வர்த்தகர் வீரமணி பெருமாள்.

சிலாங்கூர் மாநிலத்தில் அமைந்திருக்கும் பத்தாங் பெர்ஜுந்தை தமிழ்ப்பள்ளி உருவாக்கிய வர்த்தகர் இவர் ஆவார். சுமார் 20 ஆண்டுகால அனுபவத்தை மூலதனமாகக் கொண்டு சேமித்து வைத்த தொகையின் வழி தற்போது

வெற்றி பெற்ற வர்த்தகராக வலம் வருகின்றார், மின்சாரம் மின்னியல் வர்த்தகத்துறைகளில் ஈடுபடுவது காலத்தின் கட்டாயம் ஆகும் என்கிறார்.

மின்சார இணைப்புகளுக்கான சேவைகளை வழங்கி வரும் இவருக்கு நாணயமும் நியாயமான விலையும் திருப்திகரமான சேவையும் வாடிக்கையாளர்களின் தேவைகளுக்கு ஏற்ப செயல்படுவது மட்டுமே வெற்றியின் இரகசியம் என்கிறார். வர்த்தகத் துறைகளில் ஈடுபடுவோருக்கு உறுதுணையாக மனைவியும் குடும்பமும் இருக்க வேண்டும் எனக் கூறும் வர்த்தகர் வீரமணி பெருமாள் தனது துணைவி ருக்குமணி வீரபத்திரனின் அர்ப்பணிப்பு தனது வெற்றிக்குப் பாலமாக இருப்பதாகக் கூறுகின்றார்.

தமிழ்ப்பள்ளியில் படிக்கும் காலத்தில் ஏற்பட்ட அனுபவங்களே தன்னை வர்த்தகராக உயர்த்தியிருப்பதாகக் கூறும் இவர் புதிய தலைமுறையினர் தயக்கம் காட்டாமல் பிள்ளைகளைத் தமிழ்ப்பள்ளிகளுக்கே அனுப்பி வைக்கும் சமூக கடப்பாட்டைக் கொண்டுள்ளதாகக் கூறுகின்றார். தனது மனைவி ருக்குமணி வீரபத்திரனும் ஜெராம் தோட்டத் தமிழ்ப்பள்ளியில் படித்திருப்பதாகத் தெரிவித்த வீரமணி பெருமாள் தனது செல்வங்களான கோகிலவாணி வீரமணி, கிரிஜா வீரமணி ஆகியோருக்கும் அதே வாய்ப்பினை வழங்கியிருப்பதாகவும் தெரிவித்தார்.

தமிழ்ப்பள்ளிகளில் படித்தவர்கள் வர்த்தகத் துறைகளில் ஈடுபடுவதற்குக் கூடுதல் வாய்ப்பு பிரகாசமாகவே இருப்பதாகக் கூறும் இவர் மலேசிய இந்திய சமூகம் இந்திய வர்த்தகர்களுக்கு வாய்ப்பினை வழங்குவதில் தயக்கமே காட்டக்கூடாது எனக் கேட்டுக் கொண்டுள்ளார்.


ஓப்ஸ் டிபிசியில் 2,215 சம்மன்கள்!

சீனப் பெருநாளை முன் னிட்டு கடந்த ஜனவரி 21ஆம் தேதியிலிருந்து பிப்ரவரி 5ஆம் தேதி வரையில் கார் ஓட்டு நர்கள் மீது மேற்கொள்ளப்பட்ட பரிசோதனையில் (ஓப்ஸ் டிபிசி) ஏறக்குறைய 2,215 சம்மன்களை பேரா சாலைப் போக்குவரத்துத் துறை (ஜேபிஜே) வெளியாக்கி உள்ளது. சாலை வரி காலாவதியா னது, உரிமம் இல்லாமல் வாகனம் ஓட்டியது, காப்புறுதி இல்லாதது என பல குற்றங்க ளின் அடிப்படையில் இந்தச் சம்மன்கள் வெளியாக்கப்பட் டுள்ளதாக பேரா ஜேபிஜேயின் இயக்குநர் முகமட் ஜாவாவி ஜக்காரியா தெரிவித்தார். இதனிடையே, 4,796 பேருந் துகள் மீது மேற்கொள்ளப்பட்ட சோதனையில் 30 பேருந்துகள் மீது நடவடிக்கை எடுக்கப்பட்டது. அவற்றில் 4 பேருந்து ஓட்டுநர்கள் போதைப்பொருள் உட்கொண்டிருப்பதும் கண்டறி யப்பட் டதாக நேற்று இங்குள்ள ஜாலான் சித்தியவான்-லூமூட் டில் நடைபெற்ற செய்தியாளர் சந்திப்பில் அவர் குறிப் பிட்டார். ஜாலான் சித்தியவான்- லூமூட் மற்றும் ஜாலான் மெம் பீசாங்-ஸ்ரீ மஞ்சோங் ஆகிய இடங்களில் மேற்கொள்ளப் பட்ட ரெந்தாஸ் செம்பாடான் பரிசோதனை நடவடிக்கையில் சோதனை செய்யப்பட்ட 811 வாகனங்களில் 115 வாகனங் களுக்கு 266 சம்மன்கள் வழங்கப் பட்டன. 23 நபர்களிடம் சிறுநீர் பரிசோதனை மேற்கொள்ளப்பட் டதில் ஐவர் போதைப்பொருள் உட்கொண்டிருப்பதாக நம்பப் படுகிறது. மேலும், கடந்த பிப்ரவரி 16ஆம் தேதி அறி முகப்படுத்தப்பட்ட அந்நிய கார் ஓட்டுநர்கள் மீதான பரிசோ தனை நடவடிக்கையின் கீழ் 3 அந்நிய நாட்டவர்களும் கைது செய்யப்பட்டுள்ளதாகவும் அவர் தெரிவித்தார்.


திகார் சிறையில் டி.டி.வி.தினகரன் அடைப்பு

தேர்தல் ஆணையத்துக்கு லஞ்சம் தர முயன்ற வழக்கில் கைது செய்யப்பட்ட டி.டி.வி.தினகரனுக்கு 15 நாள்கள் நீதிமன்ற காவல் விதித்து தீர்ப்பளித்துள்ளது டெல்லி மாவட்ட நீதிமன்றம். தேர்தல் ஆணையத்தால் முடக்கப்பட்ட இரட்டை இலைச் சின்னத்தைப் பெற லஞ்சம் கொடுக்க முயன்றதாக இடைத்தரகர் சுகேஷ் சந்தரை டெல்லி காவல் துறையினர் கைது செய்தனர். அவர் அளித்த வாக்குமூலத்தின் அடிப்படையில் டி.டி.வி.தினகரன் கைது செய்யப்பட்டார். இதையடுத்து டெல்லி குற்றப் பிரிவு போலீஸாரால் விசாரணை மேற்கொள்ளப்பட்டு வந்தது. இதனிடையே 5 நாள் விசாரணை முடிந்த பின்பு இன்று டெல்லி நீதிமன்றத்தில் தினகரன் ஆஜர்படுத்தபட்டார். இதையடுத்து அவருக்கு 15 நாள் நீதிமன்ற காவல் விதிக்கப்பட்டுள்ளது. மே 15 வரை நீதிமன்ற காவல் விதித்து உத்தரவிடப்பட்டுள்ள நிலையில் திகார் சிறையில் அடைக்கப்படுகிறார் டி.டி.வி. தினகரன்.


பட்ஜெட் 2018 அரசுப் பணியாளர்களுக்கு நல்ல செய்தி.

2018ஆம் ஆண்டிற் கான வரவு - செலவுத் திட்டத்தில் (பட்ஜெட்) அரசுப் பணியாளர்கள் நல்ல செய்திகளை  எதிர்பார்க்க லாம் என  பிரதமரும் நிதியமைச் சருமான டத்தோஸ்ரீ நஜீப் துன் ரசாக் நேற்று கூறினார்.

பொதுத்துறை மேம்பாட்டிற்கான அம்சங்களும் அதில் இடம்பெறும். நாட்டின் முன்னேற்றத்திற்கான அரசுப் பணியாளர்களின் பங்களிப்பையும் சேவை களையும் அரசாங்கம் பாராட்டுகிறது. அதேவேளையில் அரசுப் பணியாளர்கள் திறனற்றவர்கள், சோம்பேறிகள்; அவர்களின் எண்ணிக்கை அளவுக்கு அதி கமாக உள்ளது.

புத்ரா ஜெயாவை கைப்பற்றியவுடன் அவ்வெண்ணிக்கை குறைக்கப்படும் என எதிர்க்கட்சியினர் கூறியுள்ளனர்.  எதிர்க்கட்சி ஆட்சிக்கு வந்தால் என்ன நடக்கும் என்பதை  அரசுப் பணியாளர்கள்  எண்ணிப் பார்க்க வேண்டும் என்றார் பிரதமர். புத்ராஜெயா இண்டர்நேஷனல் கன்வென்ஷன் செண்டரில் அரசுப் பணியாளர்களின் 15ஆவது மாநாடு நடைபெற்றது. அதில் 5,000 அரசுப் பணியாளர்கள் பங்கேற்றனர். அந்நிகழ்ச்சியில் உரையாற்றிய பிரதமர் மேற்கண்ட விவரங்களைக் கூறியுள்ளார்.

Read More: Malyasia Nanabn News Paper on 4.10.2017


இந்திய மாணவர்களின் கல்வி மேம்பாட்டிற்கான ரிம. 10 லட்சம் பயன்படுத்தப்பட்டுள்ளதா?

* மாநில பட்ஜெட்டின் வழியாக பெற்றுள்ள மானியத்தினை யார் நிர்வாகம் செய்வது? * பயன்பெறும் மாணவர்கள் எவ்வாறு தேர்வு செய்யப்படுகின்றனர்? * ஆண்டுக்கு எத்தனை மாணவர்கள் பயன் பெற்றுள்ளனர்? * மஇகாவின் பயன்பாட்டிற்கு மானியங்கள் மாற்றிவிடப்பட்டுள்ளதா? * மாநில அரசாங்கத்தின் மானியங்கள் தேவைகளை நிறைவே செய்யாதா? மலேசிய இந்தியர்களைப் பொறுத்தவரை தேசிய அரசாங்கமோ அல்லது மாநில அரசாங்கங்களோ இந்திய வாக்காளர்களின் தேவைகளைப் புறந்தள்ளியதே இல்லை என்பதாகவே ஏவுகணை கருதுகின்றது. கடைத் தேங்காயை எடுத்து வழிப் பிள்ளையாளருக்கு உடைத்த கதையாகவும், பூசாரி வரம் கொடுத்தாலும் சாமி வரம் கொடுக்காத 70 ஆண்டுகள் சாபமும் இன்னமும் விடாத கருப்பாக துரத்தி வருவதை பேரா மாநில அரசாங்கம் ஆண்டுதோறும் மாநில பட்ஜெட்டின் வழி வழங்கி வரும் இந்திய மாணவர்களின் கல்வி மேம்பாட்டிற்கான சிறப்பு நிதியான ரிம. 10 லட்சம் தொகையின் பயனில்லாத பயன்பாடும் நிச்சயமாக உணர்த்துவதாக ஏவுகணை கருதுகின்றது. சிலாங்கூர் மாநில ஆட்சியையும் பினாங்கு மாநில ஆட்சியையும் எதிர்க்கட்சியான மக்கள் கூட்டணி அரசாங்கம் வழி நடத்தியதன் பலனாக அம்மாநிலங்களின் தமிழ்ப் பள்ளிகளின் மேம்பாட்டிற்காக ஆண்டு தோறும் பட்ஜெட்டின் வழி முறையே ரிம. 4 மில்லியன், ரிம 1.75 மில்லியன் தொகையினை வழங்கியதன் எதிரொலி தேசிய முன்னணி ஆட்சி செய்யும் மாநிலங்களிலும் பட்டதன் விளைவால் பேரா மாநிலம் இந்திய மாணவர்களின் கல்வி மேம்பாட்டிற்கு ரிம. 1 கோடியும் தமிழ்ப் பள்ளிகளின் மேம்பாட்டிற்கு ரிம 500,000மும் ஒதுக்கியிருந்தாலும் மேற்கண்ட நிதி முழுமையான பயனைத் தந்துள்ளதா? எனும் கேள்விக்கு நிச்சயமாக யாருமே பதில் தரப் போவதில்லை என்பதாகவே ஏவுகணை கணிக்கின்றது. கல்வி மேம்பாட்டிற்கான மானியம் எங்கே? பேரா மாநில இந்தியர்களைப் பொறுத்தவரையில் இன்னமும் தேசிய முன்னணியின் நிரந்தரமான வாக்காளர்களாக இருந்து வரும் பட்சத்தில் அவர்களின் பிள்ளைகளின் எதிர்கால கல்வி தேவைகளை நிறைவு செய்ய வேண்டிய ரிம 10 லட்சம் மானியத் தொகை சரியான இலக்கினை அடைந்துள்ளதா? என்பதே இன்றைய கேள்வியாகும்! பேரா மாநிலத்தின் மந்திரிபுசார் டத்தோஸ்ரீ டாக்டர் ஜாம்ரி அப்துல் காடீர் இந்தியர்களின் மீது கொண்டுள்ள அன்பின் விளைவால் வழங்கியிருந்த ரிம 10 லட்சம் மானியத்தினை; * முழுமையான பொறுப்பேற்று நிர்வாகம் செய்வது யார்? * இந்திய மாணவர்களின் எவ்வாறான கல்வி தேவைகளுக்கும் மானியம் வழங்கப்படுகின்றது? * ஒவ்வோராண்டும் இத்திட் டத்தின் வழி பயன்பெற்றுள்ள மாணவர்கள் எத்தனை பேர்? * இம்மானியத்தின் வழி உபகாரச் சம்பளம் பெற்றுள்ள பேரா மாநில இந்திய மாணவர்கள் எத்தனை பேர்? * இந்திய மாணவர்களின் கல்வி தேவைகளை நிறைவு செய்ய வேண்டிய மானியம் பிற கல்வி நிலையங்களுக்குத் தாரை வார்க்கப்படுகின்றதா? * பேரா மாநிலம் தழுவிய நிலையில் ஏழ்மை நிலையில் வாழும் குடும்பத்தாரின் கல்வி தேவைகளை இம்மானியம் நிறைவு செய்துள்ளதா? போன்ற கேள்விகளுக்கு பேரா மாநில மஇகாவின் தொடர்புக் குழுத் தலைவராக நியமனம் பெற்றிருக்கும் டத்தோ இளங்கோ முறையாகவும் தெளிவாகவும் பதிலளிக்க வேண்டிய கடப்பாடு இருப்பதை மறுக்காமல் பேரா மாநில இந்தியர்களுக்கு விளக்கமளிக்க வேண்டும் என ஏவுகணை கேட்டுக் கொள்கின்றது! இந்தியர்கள் ஏமாந்த சோனகிரிகள்தானா? ஏவுகணையைப் பொறுத்தமட்டில் எல்லாவிதமான அரசாங்க மானியங்களும் 'கைக்கு எட்டியது வாயிற்கு எட்டாத' நிலையைத்தான் இன்றுவரை அனுபவித்து வருகின்றோம். பேரா மாநில அரசாங்கம் வழங்கி வரும் இந்திய மாணவர்களுக்கான சிறப்பு கல்வி மேம்பாட்டு மானியம் ரிம 10 லட்சம் தொடர்பான விவரங்கள் எந்த வகையான தகவல் ஊடகங்களின் மூலமாகவும் விளம்பரப்படுத்தப்பட்டுள்ளதை தயவு செய்து பொறுப்பில் உள்ளவர்கள் அடையாளம் காட்ட வேண்டும் என ஏவுகணை கேட்டுக் கொள்கின்றது. பேரா மாநில அரசாங்கம் இந்தியர்களுக்கு வழங்கியிருக்கும் சிறப்பு நிதி தொடர்பான விவரங்கள்; * தமிழ்ப் பத்திரிகைகளின் வழியாக * வானொலி நிலையங்களின் மூலமாக * மின்னியல் ஊடகங்களின் வாயிலாக * சமூக ஊடகங்களின் சேவைகளின் வழியாக வழங்கப்பட்டுள்ளதா? என்பதை நிச்சயமாக அறிவிக்க வேண்டும்! அரசாங்கம் வழங்கி வரும் அனைத்து வகையான திட்டங்கள் மற்றும் மானிய ஒதுக்கீடுகள் அனைத்தும் இந்தியர்களைப் பொறுத்தவரையில் இலவு காத்த கிளியாகிய கதைதான் என்பதை ஏவுகணை விவரிக்க விரும்பவில்லை. விளக்கத்தையும் பதிலையும் மாநில மஇகா தருமா? பேரா மாநில அரசாங்கம் இதுவரையிலும் மாநில இந்திய மாணவர்களின் கல்வி மேம்பாட்டிற்காக ரிம 5 மில்லியனுக்கும் (ரிம 50 லட்சம்) குறையாத மானியங்களை இதுவரையிலும் வழங்கியிருக்கலாம் என்பதன் அடிப்படையில் பேரா மாநில மஇகாவின் தொடர்புக் குழுத் தலைவர் 'மௌன சாமி'யாக இல்லாமல் ஏவுகணையின் கேள்விகளுக்கு நிறைவான பதிலைத் தர வேண்டும் என்பதை மீண்டும் வலியுறுத்துகின்றோம். இல்லாதவர்களுக்குக் கொண்டு சேர்க்க வேண்டிய மானியத்தினை 'இருப்பவர்கள்' திசைமாற்றி விடுவதை முழுவதுமாக நிறுத்த வேண்டிய செயல்பாடுகளை பேரா மாநில இந்திய வாக்காளர்கள் மேற்கொள்ளாவிட்டால் இனி வரப் போகும் மானியங்களையும் இழந்துவிட வேண்டிய சூழல் உருவாகலாம் என எச்சரித்து ஏவுகணை விடைபெறுகின்றது!


மலையில் மோதிய விமானம்

கியூபாவில் இராணுவ விமானம் ஒன்று மலையில் மோதி விபத்துக்குள்ளானதால், அதில் பயணம் செய்த அனைவரும் பலியாகியுள்ளதாக தகவல்கள் வெளியாகியுள்ளன. கியூபாவில் சனிக்கிழமை காலை Aerogaviota என்ற விமானம் Baracoa என்ற விமானநிலையத்தில் இருந்து காலை 6.38 மணிக்கு புறப்பட்டுள்ளது. விமானம் அங்கிருந்து சுமார் 50 மைல் சென்றவுடன், விமானத்தில் இருந்து கிடைக்கும் சிக்னல் தொடர்பை இழந்துள்ளது. அதன் பின் விமானம் அங் கிருந்த மலை மீது விபத்துக்குள்ளானது என்பது தெரியவந்துள்ளது. விமானத்தில் இருந்த அனைவரும் அதாவது 8 பேர் பலியாகியுள்ளதாகவும், அதில் இராணுவ வீரர்களும் இருந்ததாக தகவல்கள் தெரிவிக்கின்றன.


விடுதலைப் புலிகளின் யுக்தியை பின்பற்றிய இந்திய இராணுவம்..!

இந்தியா மற்றும் பாக்கிஸ்தான் ஆகிய நாடுகளுக்கு இடையில் நீண்ட காலமாக பகைகமை காணப்படும் நிலையில் அண்மையில் இந்த பகைமை தீவிரமாகியுள்ளது. இதன் காரணமாக கடந்த 18ஆம் திகதி இந்திய கட்டுப்பாட்டு பகுதியின் ஜம்மு காஷ்மீரிலுள்ள ஊரி பகுதியில் அமைந்திருக்கும் இந்திய இராணுவ தளத்தின் மீது தீவிரவாதிகள் தாக்குதல் நடத்தியுள்ளர். இந்த தாக்குதலில் 18 இந்திய படையினர் கொல்லப்பட்டுள்ளனர். காஷ்மீரில் சமீப ஆண்டுகளில் நடைபெற்ற மிகவும் பயங்கரமான தாக்குதலாகவும் இது கருதப்படுகிறது. இதற்கு பதில் தாக்குதலாக இன்று அதிகாலை இந்திய இராணுவத்தினர் பாகிஸ்தான் எல்லைக்குள் நுழைந்து அதிரடித் தாக்குதல் நடத்தி 38 தீவிரவாதிகளை கொன்றது. இந்த தாக்குதலின் போது தமிழீழ விடுதலைப்புலிகளின் தாக்குதல் யுக்தியை இந்திய இராணுவம் பயன்படுத்தி தாக்குதலை மேற்கொண்டுள்ளதாக தெரிவிக்கப்படுகின்றது. வான் மற்றும் தரை மார்ககமாக ஊடுருவி தமிழீழ விடுதலைப்புலிகளின் பாணியில் தாக்குதல் நடத்தியுள்ளதோடு, தாக்குதலை விடுதலைப்புலிகள் படமாக்குவதுபோல் படமாக்கியுள்ளதாக இந்திய இராணுவதினர் தெரிவித்துள்ளனர். இந்திய விமானப்படையினரும், இராணுவத்தினரும் இணைந்து மேற்கொண்ட இந்த அதிரடித் தாக்குதலை தமிழீழ விடுதலைப்புலிகள் பாணியில் வீடியோவில் பதிவு செய்துள்ளதா இந்திய இராணுவ தரப்பில் தெரிவிக்கப்படுகின்றது. எவ்வாறாயினும், குறித்த வீடியோ பதிவுகளை வெளியிடுவது குறித்து இந்திய மத்திய அரசு முடிவு செய்யும் என்று இராணுவத் தரப்பில் தெரிவிக்கப்பட்டுள்ளது. இதேவேளை, இந்தியாவின் இந்த அதிரடி தாக்குதலால் பாகிஸ்தான் அதிர்ச்சியில் மூழ்கியுள்ளது. இந்த நிலையில் இந்த தாக்குதலை முழுமையாக இராணுவம் படம்பிடித்துள்ளதாக கூறப்படுகின்றது.


பக்காத்தான் ஹராப்பான் ஆட்சிக்கு வந்ந்தால் டாக்சி வாடகைக் கட்டணங்கள் ரத்து

கோலாலம்பூர், உபர், கிரேப் போன்ற வாகன சேவைகளுக்கான உரிமத்தை வழங்குவதற்கு முன்னர் டாக்சி ஓட்டுநர்களின் நலனை அரசாங்கம் கவனிக்க வேண்டும் என்று பாண்டான் நாடாளுமன்ற உறுப்பினர் ரபிஸி ரம்லி கூறினார். பெட்டாலிங்ஜெயா சிவிக் செண்டரில் நேற்று நடைபெற்ற மலேசிய டாக்சி ஓட்டுநர்கள் மாநாட்டில் உரையாற்றிய அவர், டாக்சி ஓட்டுநர்கள் எதிர்நோக்கி வரும் பிரச்சினைகளுக்கு முறையான தீர்வு காணப்படாத வரையில், உபர், கிரேப் சேவைகளுக்கு உரிமம் வழங்குவதையும் அந்த சேவைகளை சீர் படுத்துவதையும் தாமதப்படுத்தும்படி அரசாங்கத் தைக் கேட்டுக் கொண்டார். கார் வாடகைக் கட்டணங்களை டாக்சி ஓட்டுநர்கள் தினசரி செலுத்த வேண்டும் என கோரும் நடைமுறையை ரத்து செய்வது மீது அரசாங்கம் கவனம் செலுத்த வேண்டும். அவர்களில் பலர் எதிர்நோக்கும் முக்கிய பிரச்சினையும் சுமையும் இதுவாகும் என்று அவர் கூறினார். டாக்சி ஓட்டுநர்கள் மீது வாடகைக் கட்டணங்கள் பெரும் நிதிச்சுமையை ஏற்படுத்து கின்றன என்றும் டாக்சி சேவைக்கும் உபர் மற்றும் கிரேப் சேவை களுக்கும் இடையே ஆரோக்கியமற்ற போட்டி நிலவு வதாகவும் அவர் குறிப்பிட்டார்.உபர் மற்றும் கிரேப் வாகனங்களுக்கு வழங்கப்படும் அதே சலுகைகள் டாக்சி ஓட்டுநர் களுக்கும் வழங்கப்பட வேண்டும் என்று ரபிஸி மேலும் கூறினார். அடுத்த பொதுத் தேர்தலில் பக்காத்தான் ஹராப்பான் ஆட்சி யைப் பிடித்தால், தினசரி டாக்சி வாடகைக் கட்டணம் ரத்து செய்யப் படுவதை நான் உறுதி செய்வேன் என்று அவர் அறிவித்தார். நாங்கள் தோல்வி அடைந்தாலும் இந்த நடைமுறையை அரசாங்கம் ரத்து செய்யும் வரையில் நான் போராடுவேன் என்று அவர் கூறினார். கடந்த ஆண்டு உபர் மற்றும் கிரேப் போன்ற சேவைகளால் எழுந்த போட்டிகளுக்கு மத்தியில், கிள்ளான் பள் ளத்தாக்கைச் சேர்ந்த 35,000 பட்ஜெட் டாக்சி ஓட்டுநர்களில் சுமார் 10,000 பேர் வாடகைக் கட்டணங்களை செலுத்த முடியாத நிலையில் தங்களுடைய வாகனங்களை நிறுவனங்களிடமே திரும்ப ஒப்படைத்து விட்டனர்.


தைப்பூசத்தில் சாரி பிளவுஸ் சர்ச்சை: சாயம் பூசும் தரப்பினருக்கு போலீஸ் வலைவீச்சு

கோலாலம்பூர், ஜன. 10- வரும் தைப்பூச திருவிழாவின் போது ஆபாசமாக உடையணியும் பெண்கள் மீது சாயம் பூசவிருப்பதாக மிரட்டியுள்ள தரப்பினரை போலீசார் வலைவீசி தேடி வருகின்றனர். முகநூலில் பரவிவரும் இது தொடர்பான பதிவேற்றங்கள் தங்கள் கவனத்திற்கு வந்திருப்பதாக சிலாங்கூர் போலீஸ் தலைவர், ஆணையர் டத்தோ அப்துல் சாமா மாட் நேற்று கூறினார். நாங்கள் முறையான நடவடிக்கை எடுப்போம். அவர்கள் செய்ய திட்டமிட்டிருப்பது சட்டத்திற்கு விரோதமான செயலாகும். இதனை நாங்கள் அனுமதிக்க மாட்டோம் என்று அவர் தெரிவித்தார். தைப்பூசத்தன்று போலீசார் முழுமூச்சாக பாதுகாப்பு நடவடிக்கையில் ஈடுபட்டு வருவர். சட்டத்தை மீறுவோருக்கு எதிராக கடுமையான நடவடிக்கை எடுக்கப்படும் என்றும் அவர் எச்சரித்தார். தைப்பூசத்தன்று சாயம் பூசுவோம் என்ற அந்த அகப்பக்கதை உருவாக்கிய தரப்பினரையும், அதன் பதிவுகளையும் போலீசார் தற்போது தீவிரமாக கண்காணித்து வருகின்றனர். தகவல் தெரிந்தவர்கள் போலீசுக்கு உதவ முன்வர வேண்டும் என்று அப்துல் சாமா வலியுறுத்தினார். 03-2052 9999 என்ற தொலைபேசி எண்ணில் போலீசாருடன், அல்லது அருகிலுள்ள போலீஸ் நிலையத்தில் பொதுமக்கள் தொடர்பு கொள்ளலாம். ஹென்ரி பார்னபாஸ் என்பவர், தைப்பூச சாயம் பூசும் குழு என்ற பெயரில் முகநூல் அகப்பக்கத்தை உருவாக்கியுள்ளார். தைப்பூசத்தின் போது அநாகரிகமாக அல்லது ஆபாசமாக உடுத்தும் பெண்கள் மீது ஸ்ப்ரே சாயம் பூசவிருப்பதாக அதன் மூலம் எச்சரிக்கப்பட்டுள்ளது. பெண்களின் முதுகுப்புறத்தைக் காட்டும் பல்வேறு சாரி பிளவுஸ்களின் படங்களும் அதில் பதிவேற்றம் செய்யப்பட்டுள்ளது. இதனிடையே, பத்துமலை ஆலய நிர்வாகமும் இச்செயலை கண்டித்துள்ளது. சமய விழாவின்போது பெண்கள் அநாகரிகமாக உடுத்தக்கூடாது என்று அவர்கள் நினைத்தால் அது பற்றி தாராளமாக சொல்லலாம். ஆனால், சாயம் பூசுவோம் என்று மிரட்டுவது வேறு பிரச்சினைகளை உருவாக்கக்கூடும் என்று ஸ்ரீமகா மாரியம்மன் ஆலய டிரஸ்டி டத்தோ என்.சிவகுமார் கூறியதாக தி மலேசியன் டைம்ஸ் செய்தி வெளியிட்டுள்ளது. வேறு வழிகளில் அவர்கள் இந்த தகவலை பரப்பலாம். இப்படி சட்டத்தை மீறும் செய்கை வரவேற்கக்கூடியது அல்ல. சட்டமும் இதனை அனுமதிக்கப் போவதில்லை என்று அவர் கருத்துரைத்தார். ஆலயங்கள் அல்லது சமய நிகழ்வுகளுக்கு வரும்போது முறையாக ஆடையணிந்து வர வேண்டும் என்று எங்களால் ஆலோசனை சொல்லத்தான் முடியும். ஆனால், இறுதியில் பார்த்தால் அது அவரவர் சொந்த விருப்பத்தை பொறுத்துள்ளது என்றார் அவர். அதே சமயம், மது போதையில் விழாவில் கலந்து கொண்டு, பொது அமைதிக்கு பங்கம் விளைவிக்கும் தரப்பினருக்கு எதிராக போலீஸ் கடுமையான நடவடிக்கை எடுக்கும் என்றும் சிவகுமார் எச்சரித்தார்


சேகர்ரெட்டியிடம் பணம் வாங்கிய அமைச்சர்கள் பெயர்களை வெளியிட வேண்டும்

சென்னை, பா.ம.க. நிறுவனர் டாக்டர் ராமதாஸ் வெளியிட்டுள்ள அறிக்கையில் கூறி இருப்பதாவது:- மணல் கொள்ளை சேகர் ரெட்டியின் இல்லம் மற்றும் அலுவலகங்களில் கடந்த ஆண்டு நவம்பர் மாதம் நடத்தப்பட்ட வருமான வரித்துறை ஆய்வின் போது கைப்பற்றப்பட்ட குறிப்பேட்டில் தற்போதைய தமிழக முதல்-அமைச்சர் உள்ளிட்ட பல அமைச்சர்கள் மற்றும் மூத்த அதிகாரிகளுடன் நடந்த பேரங்கள் குறித்தும் தொடர்புகள் பற்றியும் விரிவாக குறிப்பிடப்பட்டிருக்கிறது. சட்டப்பேரவை உறுப்பினர்கள், அமைச்சர்களின் தனிச் செயலாளர்கள் ஆகியோருக்கும் சேகர் ரெட்டி பெருமளவில் பணம் கொடுத்ததற்கான குறிப்புகள் அந்த குறிப்பேட்டில் இடம் பெற்றிருக்கின்றன. அந்த குறிப்பேட்டில் உள்ள கணக்குகளின்படி மட்டும் அமைச்சர்கள், சட்டப்பேரவை உறுப்பினர்கள் உள்ளிட்டோருக்கு ரூ.300 கோடிக்கும் அதிகமான பணம் கையூட்டாக கொடுக்கப்பட்டிருப்பது தெரியவந் திருப்பதாக வருமானவரித் துறை வட்டாரங்கள் கூறியுள்ளன. அமைச்சர்கள் மற்றும் அதிகாரிகளுக்கு கையூட்டு கொடுக்கப்பட்டதற்காக அவர்கள் மூலம் சாதித்த பலன்கள் குறித்தும், பெற்ற ஒப்பந்தங்கள் குறித்தும் குறிப்பேட்டில் எழுதப்பட்டிருக்கிறது. இத்தகவல்களின் அடிப்படையில் தான் தலைமைச் செயலர் ராமமோகன் ராவ், சுகாதாரத் துறை அமைச்சர் விஜயபாஸ்கர் ஆகியோரின் இல்லங்களில் வருமானவரி சோதனைகள் நடத்தப்பட்டிருக்கின்றன. ரெட்டியின் குறிப்பேட்டில் பெயர் இடம்பெற்றிருந்த 4 பேரிடம் அதுகுறித்து விசாரணை நடத்தப்பட்டதாகவும், அவர்களில் முன்னாள் தலைமைச் செயலாளர் ராமமோகன்ராவ் தவிர மீதமுள்ள மூவரும் சேகர் ரெட்டியிடம் பணம் வாங்கியதை ஒப்புக்கொண்டிருப்பதாகவும் வருமானவரித்துறை தெரிவித்துள்ளதாக ஊடகச் செய்திகள் தெரிவிக்கின்றன. சேகர் ரெட்டியின் குறிப்பேட்டில் இடம் பெற்றுள்ள அமைச்சர்கள், சட்டமன்ற உறுப்பினர்கள், அதிகாரிகள், அமைச்சர்களின் தனிச்செயலாளர்கள் ஆகியோரின் விவரங்களை தமிழக அரசின் தலைமைச்செயலாளர் கிரிஜா வைத்தியநாதனுக்கு அனுப்பியுள்ள வருமான வரித்துறை அக்குற்றச்சாற்றுகளின் அடிப்படையில் சம்பந்தப்பட்டவர்கள் மீது கண்காணிப்புப் பிரிவைக் கொண்டு விசாரணை நடத்த ஆணையிட வேண்டும் என்று கேட்டுக் கொண்டிருக்கிறது. தமிழக அரசின் கண் காணிப்பு ஆணையராகவும் கூடுதல் பொறுப்பு வகிப்பவர் கிரிஜா வைத்தியநாதன் தான் என்பதால், அவர் தான் முதல்-அமைச்சர் உள்ளிட்ட அமைச்சர்கள், சட்டமன்ற உறுப்பினர்கள், அதிகாரிகள், அமைச்சர்களின் உதவியாளர்கள் மீதான குற்றச்சாற்றுகள் குறித்து விசாரணைக்கு ஆணையிட வேண்டும். ஆனால், வருமானவரித்துறையிடமிருந்து கடிதம் வந்து பல நாட்கள் ஆகியும் எந்த விசாரணைக்கு ஆணையிடப்படாதது ஐயங்களை ஏற்படுத்துகிறது. தமிழக ஆட்சியாளர்களுக்கும், சேகர் ரெட்டிக்கும் இடையிலான தொடர்பு உலகமறிந்த ரகசியம் தான். சட்டப்பேரவைத் தேர்தலின் போது அ.தி.மு.க. சார்பில் போட்டியிட்டவர்களில் 197 வேட்பாளர்களுக்கு தலா ரூ.4 கோடி வீதம் சேகர் ரெட்டி வழங்கியதாக அப்போதே குற்றச்சாற்று எழுந்தது. ஆனால், ரூ.570 கோடி கண்டெய்னர் பண மர்மம் மறைக்கப்பட்டதைப் போன்றே, மத்திய, மாநில அரசுகளுக்கு இடையிலான வலிமையான உறவு காரணமாக சேகர் ரெட்டி பணம் கொடுத்த விவகாரமும் மறைக்கப்பட்டது. பணம் மதிப்பிழத்தல் விவகாரம் காரணமாக நாடு முழுவதும் புதிய ரூபாய் தாள்களுக்கு தட்டுப்பாடு ஏற்பட்ட காலத்தில், சேகர் ரெட்டி இல்லத்தில் ரூ.24 கோடி மதிப்புள்ள புதிய ரூபாய் தாள்கள் உட்பட மொத்தம் ரூ.170 கோடி ரொக்கமாக கைப்பற்றபட்ட விவகாரமும் ஊரறிந்த உண்மை தான். இவற்றையெல்லாம் வைத்துப் பார்க்கும் போது அமைச்சர்களுக்கும், அதிகாரிகளுக்கு சேகர் ரெட்டி பணத்தை அள்ளி வீசியதும், அதற்கு பதிலாக மணல் அள்ளும் ஒப்பந்தம் உள்ளிட்ட ஏராளமான சலுகைகளை பெற்றதும் யாராலும் மறுக்க முடியாத உண்மை. அவ்வாறு இருக்கும் போது சேகர்ரெட்டியிடமிருந்து அமைச்சர்கள் பணம் பெற்றது குறித்து விசாரிக்க தலைமைச்செயலாளர் தயங்குவது ஏன்? என்பது தெரியவில்லை. தலைமைச் செயலாளர் கிரிஜா வைத்தியநாதன் மிகவும் நேர்மையான அதிகாரி. முதலமைச்சர் உள்ளிட்ட அமைச்சர்கள் மீதும், அதிகாரிகள் மீதும் வரு மானவரித்துறையே ஆதாரங்களை அளித்து விசாரணை நடத்தும்படி கேட்டுக்கொண்ட பிறகும் அதுபற்றி விசாரணை நடத்தாமல் தாமதிப்பது சரியல்ல. எனவே, சேகர் ரெட்டியிடமிருந்து பணம் வாங்கிய அமைச்சர்கள் மற்றும் அதிகாரிகளின் பட்டியலை தலைமைச் செயலாளர் வெளியிட வேண்டும். சம்பந்தப்பட்டவர்கள் மீது விசாரணைக்கும் ஆணையிட வேண்டும். இவ்வாறு டாக்டர் கூறியுள்ளார்.


சவாலை எதிர்கொண்டு பொருளாதாரத்தை காப்பாற்றுவோம்

கொழும்பு,

எத்தகைய சவால்கள் ஏற்பட்டாலும் நாட்டின் பொருளாதாரத்தை வீழ்ச்சியடைய இடமளிக்கப்பட மாட்டாது என்று பிரதமர் ரணில் விக்ரமசிங்க தெரி வித்தார். நாட்டின் ஒவ்வொரு நகரத்திலும் பல்வேறு துறை, துறையினரால் மேம்பாட்டு பணிகள் மேற்கொள்ளப்பட்டு வருகின்றன.

களுத்துறை நகர் சுற்றுலா தலமாக அபிவிருத்தி செய்யவது குறித்து அரசாங்கம் கூடுதல் கவனம் செலுத்தியுள்ளது. பெரு நகர அபிவிருத்தி வேலைத்திட்டத்தின் கீழ் இந்த அபிவிருத்தித் திட்டம் முன்னெடுக்கப்படும் என்று பிரதமர் குறிப்பிட்டார். பிரதமர் மேலும் கருத்து வெளியிடுகையில், உத்தேச புதிய அரசியலமைப்பு நாட்டை பிளவுபடுத்தும் என்று சில தரப்பினரால் முன்னெடுத்துச் செல்லப்படும் பிரச்சார நடவடிக்கைகளில் எவ்வித உண்மையும் இல்லை என்று குறிப்பிட்டார்.

எந்தவொரு புதிய அரசியலமைப்பு ஆலோசனையையும் நிறைவேற்ற நாடாளுமன்றத்தில் மூன்றில் இரண்டு பெரும்பான்மை அவசியம் என்று அவர் குறிப்பிட்டார்.


நந்திக்கடலில் புதையுண்டு இருக்கும் மிதிவெடிகள்

முல்லைத்தீவு - நந்திக்கடல் பகுதியில் தற்போதும் ஆபத்தான மிதிவெடிகள் காணப்படுவதாக அப்பகுதி மக்கள் அச்சம் தெரிவித்துள்ளனர். இலங்கையில் நடைபெற்ற உள் நாட்டு யுத்தம் நந்திக்கடல் பகுதியிலேயே முடிவுக்கு கொண்டுவரப்பட்டது. விடுதலைப்புலிகளின் தலைவர் பிரபாகரனின் உடலும் இந்த நந்திக்கடல் பகுதியிலேயே கண்டுபிடிக்கப்பட்டதாக இலங்கை இராணுவம் அறிவித் திருந்தது. எனினும், யுத்தம் முடிவடைந்து 8 வருடங்களை கடந்த நிலையிலும் நந்திக்கடல் மற்றும் அதை அண்டிய பகுதிகளில் மிதிவெடிகள் இருப்பதாக குறிப்பிடப்படுகின்றது. மீன்பிடிப்பதை வாழ்வாதாரத்தொழிலாக செய்யும் அப்பகுதி மக்கள் நந்திக்கடலில் மீன்பிடி தொழிலில் ஈடுபட்டு வருகின்றனர். இந்த நிலையில் கடற் கரையை அண்மித்த பகுதிகளில் இந்த மிதிவெடிகள் காணப்படுவதால் அப்பகுதி மக்கள் மத்தியில் அச்சநிலை ஏற்பட்டுள்ளதாகவும் குறிப்பிடப்படுகின்றது.


நாங்கள் கூலியாட்கள் கிடையாது! அரசை கடுமையாக சாடிய விஜயகலா

இலங்கை அதிபரும், பிரதமரும் தங்கள் மாவட்டங்களை மேம்படுத்திக் கொண்டு எங்களைக் கூலி ஆட்களை போன்று பயன்படுத்த முயற்சிக்கிறார்கள் என அமைச்சர் விஜயகலா மகேஸ்வரன் கூறியுள்ளார். யாழ்ப்பாணம் மருதங்கேணி பிரதேச செயலக ஒருங்கிணைப்பு குழுக் கூட்டத்தில் நேற்று உரை யாற்றிய போதே இவ்வாறு கூறியுள்ளார். 14 மாதங்களுக்குப் பின்னர் மருதங்கேணி பிரதேச செயலக ஒருங்கிணைப்புக் குழுக் கூட்டம் நடைபெறுகின்றது. இவ்வாறு தொடர்ந்து சென்றால் இந்த கூட்டத்தையும் அதிபர் மைத்திரிபால சிறிசேனவே வந்து நடத்த வேண்டிய கட்டாய நிலை ஏற்படும். இந்த பகுதி மக்கள் யுத்தத்தில் பாதிக்கப்பட்டவர்கள். அத்துடன், கடந்த அரசாங்கத்தினாலும் பாதிக்கப்பட்டிருந்தார்கள். தற்போது நல்லாட்சி அரசாங்கத்தினாலும் பாதிக்கப்பட்டுள்ளார்கள். யாழ். மாவட்டத்திலிருந்து 7 நாடாளுமன்ற உறுப்பினர்கள் தெரிவு செய்யப்பட்டுள்ளார்கள். தேசியப் பட்டியல் ஊடாகவும், ஒருவர் நியமிக்கப்பட்டுள்ளார். எனவே இங்கிருந்து தெரிவு செய்யப்படுபவர்களின் கருத்துக்களைக் கட்டாயம் கேட்கவேண்டும். இதேவேளை, அதிபர் மைத்திரிபால சிறிசேன தனிப்பட்ட ரீதியில் சர்வாதிகாரம் செலுத்துவார் என்றால், நாங்கள் இதிலிருந்து விலகிக்கொள்கின்றோம் என அவர் மேலும் தெரிவித்துள்ளார்.


சிறுமி லாரணியாவின் மரணம் நிகழ்ந்தது எப்படி?

ஐந்து வயது சிறுமி லாரணியா மரணம் தொடர்பில் நிர்ணயிக்கப் பட்ட விதிமுறைகளுக்கு ஏற்ப விரிவான மற்றும் வெளிப் படையான விசாரணை நடத் தப்படும் என்று மலேசிய சுகாதார அமைச்சு நேற்று உறுதி அளித்துள்ளது. அதேவேளையில் லாரணியாவின் மரணம் தொடர்பில் எந்தவொரு ஏஜென் சியும் நடத்தக்கூடிய விசாரணைக்கு மலேசிய சுகாதார அமைச்சு ஒத்துழைப்பு வழங்கும் என்று கிள்ளான் துங்கு அம்புவான் ரஹிமா பெரிய மருத்து வமனையின் இயக்குநர் டாக்டர் டிங் லாய் மிங் தெரிவித்தார். சிறுமி லாரணியா த/பெ வில்பெர்ட் மரணம் தொடர்பில் அவரின் குடும்பத்தினருக்கு கிள்ளான் துங்கு அம்பு வான் ரஹிமா பெரிய மருத்துவமனை தனது ஆழ்ந்த வருத்தத்தையும் அனுதாபத்தையும் தெரிவித் துக்கொள்வதாக குறிப்பிட்ட டாக்டர் டிங் லாய் மிங், அந்த சிறுமியின் மரணத்திற்கான காரணத்தை கண்டறிய நிர்ணயிக்கப்பட்ட நடப்பு விதிமுறைகளுக்கு ஏற்ப சவப்பரிசோதனையும் நடத்தப்பட்டதாக குறிப்பிட்டார். கிள்ளான் துங்கு அம்புவான் ரஹிமா பெரிய மருத்துவமனையின் அலட்சியப் போக்கின் காரணமாகவே கடந்த மார்ச் 20 ஆம் தேதி தனது ஐந்து வயது பிள்ளை மரணம் அடைந்ததாக அவரின் தாயார் பிரேம்ஸ்ரீ த/பெ புஷ்பநாதன் (வயது 30) கடந்த 22-3-2017 ஆம் தேதி பத்திரிகைகளுக்கு அளித்த புகாரின் தொடர்பில் டாக்டர் டிங் ஓர் அறிக்கையின் வழி விளக்கம் அளித்தார். கடந்த மார்ச் 13 ஆம் தேதி முதல் 19 ஆம் தேதி வரையில் தொடர்ந்து காய்ச்சல் கண்டு வந்த தன் மகளுக்கு கிள்ளான் பெட்டானிக் கிளினிக் மற்றும் சுங்கை பூலோ மருத்துவமனை ஆகியவற்றுக்கு கொண்டு சென்ற பின்னர் கடைசியாக கிள்ளான் பெரிய மருத்துவமனைக்கு கொண்டு வந்த போது அந்த சிறுமி உயிரிழந்ததாக பிரேம்ஸ்ரீ புகார் தெரிவித்து இருந்தார். கடந்த 20-3-2017 ஆம் தேதி இரவு 9.30 மணிக்கு சிறுமி லாரணியா கிள்ளான் துங்கு அம்புவான் ரஹிமா பெரிய மருத்துவமனையின் அவசரப்பிரிவுக்கு கொண்டு வரப்பட்டதாக டாக்டர் டிங் விளக்கினார். அவர் அப்போது சுயநினைவை இழந்திருந்தார். இலுப்பு வந்த நிலையில் காணப்பட்டார். அவரை தொடக்க கட்டமாக பரிசோதனை செய்ததில் அவர் உயிர் இருப்பதற்கான எந்தவொரு அறிகுறியும் இல்லை. இதய இயக்கத்தை கொடுப்பதற்கு சி.பி.ஆர். மருத்துவமுறை பயன்படுத்தப்பட்டது. ஆனால், அச்சிறுமிக்கு உயிர்கொடுக்க முடியவில்லை. அதன் பின்னரே மரணத்திற்கான காரணத்தை கண்டறிய சவப்பரிசோதனை நடத்தப்பட்டதாக டாக்டர் டிங் தெரிவித்தார்.


ஜல்லிக்கட்டு திருத்த சட்டத்தை ரத்து செய்ய பீட்டா திடீர் மனு!

சென்னை தமிழக ஜல்லிக்கட்டில் மிருகவதை நடைபெற்றுள்ளதாக பீட்டா அமைப்பு திடீரென வழக்கு தொடர்ந்துள்ளது. ஜல்லிக்கட்டு மீதான தடையை உடைக்கும் வகையில், தமிழக அரசு ஜல்லிக்கட்டு திருத்த சட்டத்தை கொண்டுவந்தது. அதற்கு மத்திய அரசு, குடியரசு தலைவர் ஆகிய தரப்பில் ஒப்புதல் பெறப் பட்டது. எனவே இவ்வருடம் ஜல்லிக்கட்டு நடைபெற்றது. மக்களின் ஏகோபித்த எதிர்ப்பை தொடர்ந்து அரசுகள் பணிந்து இந்த நடவடிக்கையை எடுத்தன. இந்த நிலையில், இவ்வாண்டு நடைபெற்ற ஜல்லிக்கட்டு போட்டிகளின்போது, மிருகவதை நடந்திருப்பதாக கூறி பீட்டா அமைப்பு சுப்ரீம் கோர்ட்டில் மனு தாக்கல் செய்துள்ளது. மிருகவதை நடந்ததற்கான ஆதாரங்கள் இருப்பதாகவும், பீட்டா தெரிவித்துள்ளது. இதனால் மீண்டும் பரபரப்பாகியுள்ளது ஜல்லிக் கட்டு விவகாரம்.


விலங்குகளைக் கூண்டில் அடைப்பதற்கு பிரபல கவர்ச்சி நடிகை எதிர்ப்பு

பாரிஸ், அக்.13-

ஐரோப்பிய பண்ணைகளில் விலங்குகளைக் கூண்டில் அடைப்பதற்கு எதிர்ப்பு தெரிவித்து, பிரபல கவர்ச்சி நடிகை ஒருவர் தன்னையே கூண்டில் அடைத்துக் கொண்ட சம்பவம் பாரிஸில் நடந்தேறியது. பாரிஸில் நடைபெற்ற விலங்குகள் நல ஆர்வலர்கள் நடத்திய போராட்டம் ஒன்றில் கலந்து கொண்ட பே வாட்ச் புகழ் கவர்ச்சி நடிகை பமீலா ஆண்டர்சன் போராட்டத்தில் பங்கேற்ற மற்றவர்களுடன் இணைந்து தன்னையே கூண்டில் அடைத்துக் கொண்டார்.

விலங்குகளை கூண்டில் அடைக்கும் செயலுக்கு ஒரு முடிவு கட்டுவதற்கு ஆதரவாக ஏழு ஐரோப்பிய ஒன்றிய உறுப்பு நாடுகளில் ஒரு மில்லியன் கையெழுத்துகளை பெறும் நோக்கில் பிரபல விலங்குகள் நல அமைப்பு ஒன்று நடத்தும் போராட்டங்களுக்கு பமீலா ஆதரவு அளித்துள்ளார்.

மனிதர்களை மகிழ்விப்பதற்காகவோ  நமக்கு உணவையோ உடையையோ தருவதற்காகவோ எந்த ஒரு விலங்கும் கூண்டில் அடைக்கப்படக்கூடாது என தான் எண்ணுவதாக பமீலா தெரிவித்துள்ளார். ஓராண்டுக்குள் இந்த பிரச்சாரத்தை முன்வைக்கும் கூட்டத்தார் ஒரு மில்லியன் கையெழுத்துகளைப் பெற்று விட்டால் அது தொடர்பாக ஐரோப்பிய கமிஷன் ஏதாவது நடவடிக்கை எடுக்க வேண்டியிருக்கும் என்பது குறிப்பிடத்தக்கது.


லோரியுடன் மோதிய வேன், மூவர் பலி, அறுவர் படுகாயம்

கெர்த்தே, தாய்லாந்து பிரஜைகள் சென்ற வேன் கட்டுப்பாட்டை இழந்து லோரியுடன் விபத்துக்குள்ளானதில் மூவர் பலியான வேளையில், அறுவர் படுகாயத்திற்கு ஆளாகியுள்ளனர். இந்த விபத்தில் பலியான மூவரின் முழு விவரங்கள் இன்னும் கிடைக்கப்பெறவில்லை. 41 வயதுடைய மாது அவசரச் சிகிச்சை பிரிவில் சேர்க்கப் பட்டதுடன், நஸ்மி (வயது 16), ரொஹிதா (வயது 30), காடோ (வயது 53), வேன் ஓட்டுநர் முகமட் நஸ்ரி (வயது 41) ஆகியோர் டுங்கூன் பொது மருத்து வமனையில் சிகிச்சை பெற்று வருகின்றனர். கட்டுப்பாட்டை இழந்த வேன் முன்னால் சென்று கொண்டிருந்த லோரியின் பின் புறத்தில் மோதியுள்ளது. இதனால் அந்த வேன் பலத்த சேதாரமாகியுள்ளது. அதில் பயணித்த அனைவரும் தங்களின் இருக்கையிலிருந்து எழ முடியாமல் சிக்கிக் கொண்டனர். வேனில் பயணித்தவர்கள் குவாந்தானிலிருந்து தாய்லாந்திற்கு திரும்பும் பொழுது இந்த அசம்பாவிதம் நிகழ்ந்துள்ளது. இந்த சம்பவம் குறித்து தகவல் கிடைத்தவுடன் இரு தீயணைப்பு வாகனங்களில் 10 தீயணைப்பு வீரர்கள் அங்கு விரைந்ததாக கெர்த்தே மாவட்ட தீயணைப்புப் படையின் தலைவர் அலியாஸ் லத்திவ் தெரிவித்தார். அங்கு சென்று பார்க்கையில் பயணிகள் அனைவரும் வேனின் இடுக்கில் சிக்கியிருந்தனர். சுமார் 15 நிமிட போராட்டத்திற்குப் பின்னர் தீயணைப்பு வீரர் கள் அவர்களை வெளியே கொண்டு வந்துள்ளனர். இச்சம்பவத்தில் பலியானவர்களின் சடலம் அடுத்தக் கட்ட நடவடிக்கைக்காக போலீசிடம் ஒப்படைக் கப்பட்டதாக அலியாஸ் தெரிவித்தார்.


(ப.சந்திரசேகர்) ஈப்போ

குவெஸ்ட் அனைத்துலக பல்கலைக்கழகத்தின் மூன்றாவது பட்டமளிப்பு விழா இங்குள்ள பிரபல தங்கும் விடுதியில் சிறப்பாக நடைபெற்றது. இப்பல்கலைக்கழகத்தில் மருத்துவம் பயின்ற முதல் வரிசை மாணவர்கள் பட்டம் பெற்றது பெருமை அளிக்கின்றது என்று பல்கலைக்கழக வாரிய குழுத் தலைவர் டத்தோஸ்ரீ விஜய் ஈஸ்வரன் கூறினார்.

பல்கலைக்கழக பட்டமளிப்பு விழாவில் பேரா மந்திரி புசார் டத்தோஸ்ரீ டாக்டர் ஜம்ரி காதிர் சிறப்பு விருந்தினராக கலந்து கொண்டு மருத்துவத் துறையில் பட்டம் பெற்ற மாணவர்களுக்கு நற்சான்றிதழ்களை எடுத்து வழங்கி னார்.

ஈப்போவில் செயல்படும் குவெஸ்ட் அனைத்துலக பல்கலைக்கழகத்தில் மருத்துவம், மருத்துவம் சார்ந்த துறை, கணக்கியல், கணினி, தொழில் நுட்பம், சுற்றுலா போன்ற துறைகளில் பட்டக் கல்வி மேற்கொள்ளப்படுகிறது.

நேற்று நடைபெற்ற பட்டமளிப்பு விழாவில் 14 பிரிவுகளைச் சேர்ந்த சுமார் 199 மாணவர்கள் தங்களின் பட்டக் கல்விக்கான சான்றிதழ்களை பெற்றுக் கொண்டனர். தொடக்கத் தில் 98 மாணவர்களுடன் தொடங்கிய பட்டக் கல்வி இன்று 1,500  மாண வர்களை   கொண்டு சிறப்பாக செயல்படுகிறது.


நடு வானில் பாலியல் தொந்தரவு; தமிழக இளைஞருக்கு 9 ஆண்டுகள் சிறை தண்டனை

விமானத்தில் நடுவானில் சென்று கொண்டிருந்தபோது உடன் அமர்ந்திருந்த பெண் பயணிக்கு பாலியல் தொந்தரவு கொடுத்த வழக்கில் தமிழகத்தைச் சேர்ந்த ஐ.டி ஊழியருக்கு 9 ஆண்டுகள் சிறை தண்டனை விதித்து அமெரிக்க நீதிமன்றம் தீர்ப்பளித்துள்ளது. தமிழகத்தைச் சேர்ந்த பிரபு அமெரிக்காவில் ஐடி நிறுவனத்தில் பணிபுரிந்து வருகிறார்.

கடந்த ஜனவரி மாதம் லாஸ்வேகாஸில் இருந்து டெட்ரியாட் நகருக்கு  விமானத்தில் சென்றுள்ளார். அந்த விமானத்தில் இரவு பயணத்தின்போது பக்கத்து இருக்கையில் இருந்த இளம் பெண்ணுக்கு பாலியல் தொந்தரவு கொடுத்தாக கூறப்படுகிறது. இதனையடுத்து டெட்ரியாட் காவல்துறையில் அந்த பெண் அளித்த புகாரின் பேரில் அமெரிக்க நீதிமன்றத்தில் இந்த வழக்கு நடந்து வந்தது. விசாரணையின் முடிவில் அந்த இளைஞர் மீதான குற்றம் ஆதாரங்க ளுடன் நிரூபிக்கப்பட்டது.

இதையடுத்து பெண்ணுக்கு பாலியல் தொந்தரவு கொடுத்த குற்றத்திற்காக அவருக்கு 9 ஆண்டுகள் சிறை தண்டனை விதித்து நீதிபதி தீர்ப்பளித்தார்.


ஜாயண்ட் மலேசியாவின் பெருநாள் அறிமுகம்

நோன்புப் பெருநாளை முன்னிட்டு ஜாயண்ட் மலேசியா (Giant Malaysia) முதல் முறையாக இணையத் தளம் வழி பொது உறவு தொடர்பு முறையை அதன் வாடிக்கையாளர்களுக்காக அறிமுகம் செய்துள்ளது. நோன்புப் பெருநாள் சிறப்பு விற்பனை பற்றிய விவரங்களை இது உடனுக்குடன் வாடிக்கையாளர் களுக்கு வழங்கும் என்று அதன் அறிக்கை கூறுகிறது. பெருநாள் காலத்தில் பெரும்பாலான வாடிக்கையாளர்கள் பெருநாள் ஏற்பாடுகளில் மூழ்கியிருக்கும் வேளையில், தங்கள் கைப்பேசியை பயன்படுத்தி இணையத்தளத்தை வலம் வருவதன் வழி ஜாயண்ட் வழங்கும் சலுகைகள், பொருள்கள் பற்றிய விவரங்களை அறிந்துகொள்ள முடியும். கமி செகெலுவார்கா கிலெமர்ராயா (Kami Sekeluarga GLAMORAYA) எனும் கருப்பொருளில் இணையத்தள இயக்கம் ஒன்றையும் இந்நிறுவனம் அறிமுகம் செய்யும். வாடிக்கையாளர்களை அணுகும் ஒரு புதிய வழிமுறையாக ஜாயண்ட் இவ்வியக்கத்தை ஏற்பாடு செய்துள்ளது. இவ்வாண்டு அதன் 73-ஆவது நிறைவை கொண்டாடும் ஜாயண்ட் மலேசியா மக்களின் தினசரி தேவைகளுக்காக மலிவான, தரமான பொருள்களை விற்பனை செய்யும் ஒரு பிரபலமான பேரங்காடியாகத் திகழ்கின்றது. ஜாயண்ட் பற்றிய மேல் விவரங்களுக்கு http://www.giant.com.my அல்லது முகநூல் முகவரி www.facebook.com/giantmalaysia.


லெகிங்ஸ் அணிந்து சென்ற பெண்களுக்கு விமானத்தில் அனுமதி மறுப்பு

லெகிங்ஸ் வகை ஆடைகளை அணிந்து சென்றதால் விமானத்தில் ஏற இரண்டும் பெண்களுக்கு அனுமதி மறுக்கப்பட்டுள்ளது. அமெரிக்காவின் Denver நகரி லிருந்து Minneapolis கவுண்டிக்கு இரு தினங்களுக்கு முன்னர் யுனைடட் ஏர்லைன்ஸ் விமானம் கிளம்ப தயாராக இருந்தது.விமானத்தில் ஏற இரண்டு இளம் பெண்கள் லெக்கின்ஸ் ரக ஆடை அணிந்து வந்திருந்தனர். அவர்களை தடுத்து நிறுத்திய அதிகாரிகள் லெக்கின்ஸ் ஆடை அணிந்ததால் விமானத்தில் ஏற அனுமதியில்லை என அவர்களுக்கு தடை போட்டனர். இரு பெண்களிடமும் மாற்று ஆடை இல்லாததால் அவர்கள் பயணம் ரத்து செய்யப்பட்டது. இது குறித்து யுனைடட் ஏர்லைன்ஸ் நிறுவன செய்தி தொடர்பாளர் Jonathan Guerin கூறுகையில், எங்கள் நிறுவன விமானத்தின் வழக்கமான பயணிகளுக்கு ஆடை கட்டுப்பாடுகள் கிடையாது. ஆனால் விமானத்தில் ஏற மறுக்கப்பட்ட இரண்டு பெண்களும் அவர்களின் நிறுவனத்தின் பயண சலுகைகள் மூலம் இதில் பயணம் செய்ய இருந்தனர். அது போன்றவர்களுக்கு சில கட்டுப்பாடுகள் உள்ளது என அவர் கூறியுள்ளார்.


தடுப்புக் காவல் மரணங்களுக்கு முடிவே இல்லையா?

நாட்டில் தடுப்புக் காவல் மரணச் சம்பவங்கள் தொடர்வது தொடர்பில் கலந்து பேசுவதற்கு உள்துறை அமைச்சர் டத்தோஸ்ரீ டாக்டர் அகமட் ஜாஹிட் ஹமிடியைச் சந்திக்க ஜனநாயக செயல்கட்சி (ஜசெக) விரும்புகிறது. ஆகக் கடைசியாக தடுப்புக் காவலில் இருந்த எஸ்.பால முருகன் (வயது 44) கடந்த வாரம் உயிரிழந்தார். இந்நிலையில் ஜசெக மூத்த தலைவரும் கேலாங்பாத்தா தொகுதி மக்களவை உறுப்பினருமான லிம் கிட் சியாங் நேற்று பால முருகன் குடும்பத்தினரை சென்று கண்டார். அப்போது தடுப்புக் காவலில் மரணம் நிகழ்வதை முடிவு கட்டும் வகையிலான தீர்வைக் கண்டறிய உள்துறையமைச்சர் ஜாஹிட்டுடனான சந்திப்பிற்கு வேண்டுகோள் விடுப்பேன் என்றார் லிம். தடுப்புக் காவல் மரணம் மூர்க்கத்தனமானது. ஈராயிரத்தாம் ஆண்டு முதல் 243 பேர் போலீஸ் தடுப்புக் காவலில் மரணமடைந்துள்ளனர். அவ்வாறான சம்பவங்கள் நடக்காமல் உடனடியாகத் தடுக்க வேண்டும். நாம் சட்டத்தின் ஆட்சியை நிலை நிறுத்த வேண்டும். யாரையும் தடுப்புக் காவலில் மரணமடையும் வகையில் நடத்த இயலாது. இவ்விஷயத்தில் தொடர் நடவடிக்கையை மேற்கொள்வேன். நிச்சயம் நீதி கிடைக்கும் என பாலமுருகனின் குடும்பத்தாருக்கு அவர் உறுதியளித்துள்ளார். தடுப்புக் காவலில் மரணமுற்றோருக்கும் அவர்தம் குடும்பத்தாருக்கும் நீதி கிடைக்க என்ன மாதிரியான நடவடிக்கை தேவை என நாடாளுமன்ற மூத்த உறுப்பினரான லிம் தேசிய போலீஸ் படைத் தலைவர் டான்ஸ்ரீ காலிட் அபு பக்காருக்கு கேள்வி விடுத்துள்ளார். தடுப்புக் காவல் மரணச் சம்பவங்களை புலனாய்வு செய்ய அரச விசாரணை ஆணையம் அமைக்க 2004இல் அப்போதைய பிரதமர் துன் அப்துல்லா அகமட் படாவி பரிந்துரைத்தார். அது தொடர்பில் போலீஸ் இதுநாள் வரை அமைதியாக உள்ளது.தடுப்புக் காவல் மரணச் சம்பவங்கள் தொடர்பில் மலேசிய மனித உரிமை ஆணையம், சுஹாகாம் ஆகிய அமைப்புகள் மேற்கொண்ட நடவடிக்கை என்ன என்றும் அவர் கேள்வி எழுப்பியுள்ளார்.


கொள்கைகளை அவ்வப்போது மாற்றிக்கொள்பவர்கள் திமுகவினர்: ஜெயக்குமார் குற்றச்சாட்டு!

கொள்கைகளை அவ்வப்போது மாற்றிக்கொள்பவர்கள் திமுகவினர். கதவுகளை மூடியவர்களே அதனை திறக்க கூறுகின்றனர் என மீன்வளத்துறை அமைச்சர் ஜெயக்குமார் குற்றம்சாட்டியுள்ளார்.இதுகுறித்து இன்று காலை சென்னை பட்டினப்பாக்கத்தில் செய்தியாளர்களை சந்தித்த அவர்,
கொள்கைகளை அவ்வப்போது மாற்றிக்கொள்பவர்கள் திமுகவினர். முரண்பாட்டின் மொத்த சின்னம் திமுக தான், நேரத்திற்கும் காலத்திற்கும் தகுந்த மாதிரி தங்களை மாற்றிக் கொள்வதில் அவர்களை விட சிறந்தவர்களை பார்க்க முடியாது.
1995ஆம் ஆண்டு ஆளுநரை பற்றி சட்டப்பேரவையில் பேசிய போது, ஆளுநர் குறித்து பேசக்கூடாது என்று 1999ல் திமுக தான் முடிவு எடுத்தது. அன்று கதவை பூட்டி விட்டு இன்று மீண்டும் அவர்களே திறக்க வேண்டும் என்கின்றனர் இது எந்த வகையில் நியாயம்?.
தூய்மை இந்தியா திட்டத்தை விளம்பரப்படுத்தவே மாவட்டந்தோறும் ஆளுநர் செல்கிறார். ஆட்சி அதிகாரத்தில் அவர் தலையிடுவது இல்லை. ஆளுநர் தனது வேலையில் ஈடுபட்டுள்ளார், தமிழக அரசும் தனது வேலையில் ஈடுபட்டுள்ளது. இவ்வாறு அவர் கூறியுள்ளார்.


ஓபிஎஸ் அதிகாரத்தை குறைக்க எடப்பாடி அதிரடி!

நடந்து முடிந்த நாடாளுமன்ற தேர்தலில் அதிமுக கூட்டணி தமிழகத்தில் தேனி தொகுதியை தவிர மற்ற அனைத்து இடங்களிலும் தோல்வியை சந்தித்துள்ளது. அதோடு காணாது வாக்கு வங்கியையும் இழந்து பெரும் பின்னடைவை சந்தித்துள்ளது. இந்த நிலையில் தேனி தொகுதியில் வெற்றி பெற்ற துணை முதல்வர் ஓ.பன்னீர்செல்வத்தின் மகன் ரவீந்திரநாத் குமாருக்கு மத்திய அமைச்சரவையில் இடம் கிடைக்கும் என்று எதிர்பார்த்த நிலை யில் அதிமுகவில் யாருக்கும் மத்திய அமைச்சரவையில் பாஜக தலைமை இடம் அளிக்கவில்லை.இதனால் கடும் அதிர்ச்சி அடைந்த பன்னீர்செல்வம் இதற்கு எடப்பாடியின் உட்கட்சி அரசியலால் தான் கிடைக்கவில்லை என்று தனக்கு நெருங்கிய வட்டாரங்களிடம் தெரிவித்ததாக செய்திகள் பரவியது.

மேலும் சமீபத்தில் ராஜன் செல்லப்பா எம்.எல்.ஏ மற்றும் குன்னம் ராஜேந்திரன் ஆகியோர் அதிமுகவிற்கு இரண்டு தலைமை இருக்க கூடாது ஒற்றை தலைமையில் தான் அதிமுக இருக்க வேண்டும் என்றும் அப்போது தான் கட்சி பலம் பெரும் இல்லையென்றால் உட்கட்சி பூசல் அதிகமாகும் என்றும் கூறியுள்ளனர். மேலும் இதனால் கட்சியில் யாரிடம் அதிகாரம் உள்ளது என்று அனைவருக்கும் குழப்பமான சூழ்நிலை உருவாகியுள்ளது என்று பரப ரப்பாக பேட்டி அளித்தனர்.இந்த நிலையில் கட்சியில் மாவட்ட செயலாளர்கள் கூட்டத்தில் தனது அதிகாரத்தை அதிகரிக்க எடப்பாடி திட்டமிட்டுள்ளதாக செய்திகள் வருகின்றன.

தேர்தலுக்கு பின்பு பன்னீர்செல்வத்தின் நடவடிக்கையில் பாஜக இருப்பதாக அறிந்த எடப்பாடி கட்சியில் தனது அதிகாரத்தை நிலை நிறுத்த முடிவு செய்து ள்ளதாக தெரிகிறது.இதனால் பன்னீர்செல்வத்தின் அதிகாரத்தை குறைத்து அவருக்கு கட்சியின் அவைத்தலைவர் பதவி தரப்படலாம் என்றும் சொல்லப்ப டுகிறது. மேலும் சில முக்கிய முடிவுகளை மாவட்ட செயலாளர் கூட்டத்தில் எடுக்கப்படும் என்றும் அதிமுக வட்டாரங்கள் தெரிவிக்கின்றனர்.


மூளை, சுவையை எவ்வாறு அறிகிறது என்ற கேள்விக்கு விஞ்ஞானிகள் விடை கண்டனர்

மூளை எவ்வாறு சுவையை உணர்கிறது என்பது தொடர்பில் விஞ்ஞானிகள் இடையே நெடுங்காலமாக இருந்துவந்த ஓரு விவாதத்திற்கு தீர்வை எட்டியுள்ளதாக அமெரிக்க விஞ்ஞானிகள் சிலர் நம்புகின்றனர்.

உவர்ப்பு, கசப்பு, இனிப்பு, புளிப்பு மற்றும் காப்ப்பு உரைப்பான உமாமி சுவை ஆகிய ஐந்து வகையான சுவைகளுக்கும் என தனித்தனியான விசேட நியூரான்கள் (உணர்வு உயிரணுக்கள்) மூளையில் இருப்பதை விஞ்ஞானிகள் கண்டறிந்துள்ளனர்.

வெவ்வேறு சுவைகொண்ட உணவுகளை சுண்டெலிகளுக்கு கொடுக்கும் போது அவற்றின் மூளையில் ஒவ்வொரு நியூரானிலும் ஏற்படுகின்ற மாற்றத்தை அறிந்த, கொலம்பியா பல்கலைக்கழக ஆராய்ச்சியாளர்கள் இந்த முடிவுக்கு வந்துள்ளனர்.

உணவு நாளுக்கு நாள் சுவையில்லாமல் போவதாக உணரும் வயோதிகர்களுக்கு சுவையுணர்வு அதிகரிக்க வழிதேடுவதற்கு இந்த ஆராய்ச்சி உதவும் என்று நம்பப்படுகிறது.


157 பேரைக் காவுகொண்ட எத்தியோப்பியா விமான விமானத்தின் கருப்புப்பெட்டி கண்டு பிடிப்பு.

அடிஸ் அபாபா,

எத்தியோப்பியாவில் 157 பேர் உயிரிழக்க காரணமாக அமைந்த போயிங் 737 விமானத்தின் கருப்புப்பெட்டி கண்டு பிடிக்கப்பட்டுள்ளது.எத்தியோப்பியா தலைநகர் அடிஸ் அபாபாவில் இருந்து கென்யா தலைநகர் நைரோபி நோக்கிச் சென்ற  போயிங் 737 மேக்ஸ்-8 ரக விமானம் நேற்று விழுந்து நொறுங்கிய விபத்தில் அதில் இருந்த 149 பயணிகள் உள்பட 157 பேரும் உயிரிழந்தனர்.

Read More: Malaysia Nanban Tamil Daily on 12.3.2019


பாக்., முன்னாள் பிரதமர் நவாஸுக்கு 10 ஆண்டு சிறை

இஸ்லாமாபாத்:

பாகிஸ்தான் முன்னாள் பிரதமர் நவாஸ் ஷெரிப். இவர் 1990களில் பிரதமராக இருந்தபோது ஊழல் செய்த பணத்தில் லண்டனில் 4 அடுக்குமாடி குடியிருப்புகளை இவரது குடும்பத்தினர் வாங்கியதாக தேசிய பொறுப்புடைமை அமைப்பு  வழக்கு தொடர்ந்தது.  இந்த  வழக்கில் நவாஸ் ஷெரிப், அவரது மகள் மரியம், மருமகன் கேப்டன் முகமது சப்தார் ஆகியோர் குற்றவாளிகள் என அறிவிக்கப்பட்டுள்ளது.

நவாசும், மரியமும் லண்டனில் தங்கியுள்ளனர். அவர்கள் நேற்று நீதிமன்றத்தில் ஆஜராகவில்லை. பாகிஸ்தான் தேர்தலுக்கு சில நாட்களே உள்ள நிலையில் இந்த வழக்கில் நவாஸ், மரியம், மருமகன் முகமது சப்தர் ஆகியோருக்கு சிறை தண்டனை விதித்து இஸ்லாமாபாத்தில் உள்ள பாகிஸ்தான் பொறுப்புடமை அமைப்பு நீதிமன்றம் நேற்று தீர்ப்பு கூறியது.

முன்னதாக 4 முறை இந்த வழக்கில் தீர்ப்பு தேதி தள்ளி வைக்கப்பட்டது. நீதிமன்ற கதவுகளை மூடியபடி 100 பக்க தீர்ப்பை நீதிபதி முகமது பஷீர் வாசித்தார். அவரது தீர்ப்பு விவரம்:
பனாமா பேப்பர்ஸ் குற்றம்சாட்டியதன் பேரில் ஊழல் பணம் மூலம் நவாஸ் குடும்பத்தினர் லண்டனில் சொத்து குவித்தது உறுதி செய்யப்பட்டுள்ளது. இந்த வழக்கில் ஷெரிப்புக்கு 10 ஆண்டு சிறை தண்டனையும், ரூ. 69 கோடி அபராதமும் விதிக்கப்படுகிறது. நவாஸ்  மகள் மரியத்துக்கு 7 ஆண்டு சிறை தண்டனையும், ரூ.18 கோடி அபராதமும் விதிக்கப்படுகிறது. நவாஸ் மருமகன் கேப்டன் முகமது சப்தாருக்கு ஒரு ஆண்டு சிறை தண்டனை விதிக்கப்படுகிறது. இவ்வாறு தீர்ப்பில் கூறப்பட்டுள்ளது.


வரலாற்றில் முதல்முறையாக இஸ்லாமியர் அல்லாதவர்களுக்கான தனிப்பிரிவு.

(துர்க்கா)  சிரம்பான்,

நெகிரி செம்பிலான் மாநில  வரலாற்றில் முதல் முறையாக இஸ்லாமியர் அல்லாதவர் விவகாரங்களுக்கான தனிப்பிரிவை பக்காத்தான்  ஹராப்பான்  தலைமையிலான  மாநில அரசாங்கம் உருவாக்கியுள்ளது. அப்பிரிவுக்கு மாநில ஆட்சிக்குழு உறுப்பினர் ஜ.அருள்குமார் பொறுப்பேற்றுள்ளார்.

Read More: Malaysia Nanban Tamil Daily on 25.5.2018


மண்ணின் மைந்தர்களின் படைப்புகளை திரையரங்குகளில் ஓரங்கட்டுவது ஏன்?

(பார்த்திபன் நாகராஜன்)

கோலாலம்பூர்,

மண்ணின் மைந்தர்களின் படைப்புகளை திரையரங்குகளில் ஓரங்கட்டுவது ஏன் என்று ஜாங்கிரி திரைப்படத்தின் தயாரிப்பாளர் நந்தினி கணேசன் நேற்று கேள்வி எழுப்பினார்.மலேசியாவில் உள்ள கலைஞர் கள் பல சிரமங்களுக்கு மத்தியில் தங்களின் படைப்புகளை படைக்கின்றனர்.

அப்படிப்பட்ட படைப்புகளுக்கு திரையரங்குகளில் போதுமான காட்சிகள் ஒதுக்கப்படாதது எங்களைப் போன்ற இளம் தயாரிப்பாளர்களுக்கு மிகப் பெரிய பாதிப்பை ஏற்படுத்துகிறது.வெளிநாட்டு திரைப்படங்க ளுக்கு மூன்று, நான்கு வாரங்கள் காட்சிகள் ஒதுக்கப்படுகின்றன.ஆனால் மலேசிய திரைப்படங் களுக்கு மூன்று நாட்கள் மட்டுமே காட்சிகள் ஒதுக்கப்படுகின்றன. இந்த மூன்று நாட்களில் படம் சரியாக ஓடவில்லை என்றால் காட்சிகள் குறைக்கப்படுகின்றன.

மூன்று நாட்களில் படம் பார்ப்பவர்கள் தெரிவிக்கும் விமர்சனங் களை பார்த்து தான் மக்கள் அப் படங்களை பார்க்க திரையரங்கு களுக்கு வருகின்றனர். அப்படி வரும் மக்களுக்கு காட்சிகள் இல்லை என்று கூறும் போது அவர்கள் ஏமாற்றத்துடன் தான் வீடு திரும்புகின்றனர்.இதனால் தான் மலேசிய திரைப்படங்களுக்கு மிகப் பெரிய பாதிப்புகள் ஏற்படுகின்றன என்று நந்தினி குறிப்பிட்டார்.

Read More: Malaysia nanban News Paper on 15.11.2017


வெளிநாட்டு நீதிபதிகள் மூலம்  இலங்கையில் போர்க்குற்ற விசாரணை

கொழும்பு,

இலங்கையில் விடுதலைப்புலிகளுக்கும் ராணுவத்துக்கும் இடையே கடந்த 2009-ம் ஆண்டு நடந்த இறுதிக்கட்ட போரின் போது ஆயிரக்கணக்கான தமிழர்கள் கொல்லப்பட்டனர். ஏராளமானோர் மாயமாகினர். இந்த போரின்போது இலங்கை ராணுவம் கடுமையான போர்க்குற்றங்களில் ஈடுபட்டதாக புகார் உள்ளது. இது தொடர்பாக விசாரணை நடத்த இலங்கை அரசுக்கு ஐ.நா. மனித உரிமை ஆணையம் கடந்த 2015-ம் ஆண்டு அறிவுறுத்தி இருந்தது.

இந்த நிலையில் ஜெனீவாவில் உள்ள மனித உரிமைகள் ஆணையத்தில் மீண்டும் இது தொடர்பாக தீர்மானம் ஒன்று கொண்டு வரப்பட்டது. இதில் இலங்கை போர்க்குற்ற விசாரணைக்கு மேலும் 2 ஆண்டு கால அவகாசம் நீட்டிக்கப்பட்டது. இலங்கையில் வெளிநாட்டு நீதிபதிகள் விசாரணை நடத்த அரசியல்சாசன தடை உள்ளது. ஆனால், வெளிநாட்டு நீதிபதிகள் மூலம்தான் விசாரணை நடத்தப்பட வேண்டும் என தமிழ் தேசிய கூட்டமைப்பு கூறியுள்ளது என்று இலங்கை வெளியுறவு அமைச்சர் திலக் மரப்பனா கூறியுள்ளார்.

இது குறித்து கூட்டமைப்பின் செய்தி தொடர்பாளர் சுமந்திரன் கூறுகையில், இலங்கை போர்க்குற்றத்தை விசாரிக்க முற்றிலும் அனைத்துலக நீதிபதிகள் அடங்கிய நீதிமன்றம் வேண்டும். இந்த விவகாரத்தை அனைத்துலக நீதிமன்றத்துக்கு நாங்கள் எடுத்து செல்வோம். இலங்கை போர்க்குற்றம் தொடர்பாக அனைத்துலக விசாரணை நடத்தவே 2015-ம் ஆண்டு ஐ.நா. மனித உரிமை ஆணையத்தில் தீர்மானம் நிறைவேற்றப்பட்டது என்று தெரிவித்தார்.